Protekle nedelje regionalne valute nisu zabeležile primetniju promenu prema evru u odnosu na prvu nedelju oktobra“. Većina valuta u Centralnoj i Istočnoj Evropi (CIE) je u tom periodu uspela da ostvari određenu aprecijaciju, a srpski dinar je ostvario najbolje rezultate među njima, do čega je došlo bez intervencije NBS u proteklih nekoliko dana.\nNaime, dinar se vratio na nivo od oko 118,2 u odnosu na evro, nakon određenog slabljenja u prvoj nedelji oktobra. Poljski zlot i rumunski lej takođe su blago ojačali, dok su češka kruna i mađarska forinta doživele minimalne promene. Još uvek vidimo potencijal za aprecijaciju češke krune, pošto je aktuelni kurs EUR/CZK (oko 25,8) znatno iznad prognoze CNB-a za ovaj kvartal (25,3) i naše prognoze za kraj godine (25,2).\nU Rumuniji, prošlonedeljni neočekivano visok nivo inflacije mogao bi da znači da bi centralna banka (NBR) mogla ponovo da pokrene napore usmerene ka sprečavanju deprecijacije deviznog kursa (što bi pogoršalo situaciju u pogledu inflacije), umesto da poveća stope na sledećoj sednici u novembru.\nNajspektakularnije kretanje u vezi sa državnim obveznicama protekle nedelje dogodilo se u Mađarskoj, gde je desetogodišnji prinos porastao za više od 20 baznih poena. Tako nešto nije viđeno nigde drugde u regionu i bilo bi teško zaključiti da je pad mađarskih državnh obveznica bio isključivo posledica pogoršanja međunarodnog sentimenta (zahvaljujući velikom šoku na globalnim berzama). Tekuće nivoe prinosa, koji se približavaju 4%, i dalje smatramo previsokim. U ovom trenutku, predviđamo pad prinosa na obveznice sa dospećem od 10 godina, na ranije nivoe od oko 3,4-3,6% u narednih jedan do dva meseca, pošto su spredovi u odnosu na uporedive obveznice (npr. poljske državne obveznice) dostigli prilično visoke nivoe koji, prema našem mišljenju, nisu u potpunosti opravdani ekonomskim rezultatima.\nMeđutim, nedavna kretanja bi mogla da budu upozorenje za centralnu banku (MNB) da bi preterano umeren stav mogao da ima suprotan efekat od željenog kroz povećanje dugoročnih prinosa I trend suprotan namerama centralne banke da dužnike usmeri ka dugoročnijim kreditima sa fiksnim ratama. Očekuje se da će ova nedelja na svetskim tržištima biti puna dešavanja, što bi moglo da se odrazi na kurs EUR/USD. Visoko kolebanje na tržištima vlasničkih instrumenata veoma lako bi mogla da se nastavi. Objava rezultata trgovine na malo u SAD verovatno će biti najvažniji makroindikator, koji će tržištima pružiti indikaciju o snazi američke ekonomije. Međutim, najvažniji događaj verovatno će biti samit EU koji bi trebalo da donese novosti o napretku i budućnosti pregovora o Bregzitu.


Generator Fluo - prezentacija 27. marta u 12 h\nBack Servisi Vesti Poslednje vesti Generator Fluo - prezentacija 27. marta u 12 h\nponedeljak, 12 mart 2018 08:43\nPrezentacija projekta Fluo Generator biće održana 27.03.2018 u 12:00 h na Ekonomskom fakultetu u Kragujevcu. pozivamo zainteresovane studente i profesore da prisustvuju prezentaciji, kako bi se upoznali sa pravilima konkursa i dosadašnjim iskustvima učesnika.\nNakon velikog uspeha prvog Generator konkursa, Societe Generale banka nastavlja da zajedno sa partnerima podstiče inovacije, ohrabrujući i studente da se priključe. Lansiran je Generator Fluo - konkurs za sve studente od 18 do 27 godina sa velikim idejama i preduzetničkim duhom.\nPrijavljivanje je počelo od 15. marta 2018. i trajaće do 9. aprila 2018. na sajtu www.generator.rs, a studenti mogu aplicirati samostalno ili kao studentski tim (do tri člana), tako što će popuniti jednostavan onlajn formular.\nŽiri će napraviti uži izbor od 40 projekata. Polufinalisti će imati dve nedelje da uz pomoć mentora razrade i pošalju biznis plan. Kreatori najboljih projekata biće pozvani da uživo prezentuju svoju inovaciju a odabranih 10 ide u finale.\nViše informacija u prilogu>>>\nPoslednje ažurirano petak, 23 mart 2018 11:35


Torsten Slok, glavni ekonomista Dojče banke, na koga se poziva časopis "MarketVač", prenosi podatke iz izveštaja Federalnih rezervi (FED), američke Centralne banke, koji pokazuju da je bogatstvo jedan odsto najbogatijih domaćinstava SAD u tom periodu poraslo sa 23 odsto na 32 procenta, preneo je zagrebački "Jutarnji list".\nAnalitičari FED-a su pritom utvrdili kako je razlog za rast bogatstva najbogatijih 10 odsto to što je porastao udeo njihove imovine u tom periodu sa 55 na 64 odsto, dok se istovremeno otprilike toliko smanjila, relativno gledano, imovina srednje i više srednje klase, odnosno onih domaćinsatva koji se po bogatstvu nalaze između 50. i 90. percentila (jedan percentil je jedan odstotni bod). Slok ističe da je to delimično rezultat ekspanzivne monetarne politike FED-a nakon finansijske krize iz 2008, zahvaljujući kojoj su rasle cene nekretnina i deonica u zadnjih deset godina.\n- Druga posledica finansijske krize jest pad vlasništva domaćistava nad nekretninama i deonicama, a vlasništvo nad nekretninama predstavlja najveći udeo ukupnog bogatstva - objasnio je Slok.\nMagazin "MarketVač" pritom prenosi podatak prema kojem je u prvom kvartalu 2019. stopa vlasništva nad stambenim nekretninama prema američkom Birou za statistiku, bila na nivou od 64,2 odsto, dok je prosek 65,2 odsto. Potom se napominje kako je 2005. taj procenat došao na 69,2 odsto, ali je onda finansijska kriza to u jednom trenutku 2016. spustila na 63 odsto, da bi u se prvom kvartalu 2018 popela na sadašnji nivo.\n- Stoga je na neki način veća nejednakost među domaćinstvima delom rezultat FED-ove politike, ali je i nedostatak promena u fiskalnoj politici takođe odigrao svoju ulogu - istakao je Slok, naglašavajući da je to dovelo do "veće nejednakosti nego ikad pre".


Tribina "Istinita "Reč" kao moguće rešenje srpskog pitanja" - Kulturni centar Novog Sada - Културни центар Новог Сада\nTribina „Istinita „Reč“ kao moguće rešenje srpskog pitanja“\nIstoričar Milovan Balaban održaće tribinu „Istinita „Reč“ kao moguće rešenje srpskog pitanja“ u četvrtak 8. decembra sa početkom u 18 časova na „Tribini mladih“.\nNa tribini će biti reči o pokušajima rešavanja srpskog nacionalnog i narodnog pitanja tokom poslednja dva veka. Naglasak će biti na napuštanju narodnih, pravoslavnih i svetosavskih korena što je uslovilo lutanje srpske elite u pokušajima rešavanja srpskog pitanja. Oslanjanje na zapadnoevropsku matricu je uslovilo prihvatanje ideoloških i strateških modela stranih mentalitetu srpskog naroda, što je rezultiralo erozijom pravoslavnog morala kao temeljem opstanka srpskog narodnog bića. Zamagljivanje eshatološkog (pogleda iz perspektive beskonačnosti i duhovnih vrednosti) i oslanjanje na ovozemaljske modele organizovanja naroda, nacije i države imalo je za rezultat u najmanju ruku sporne vizije narodne budućnosti koju je definisala i sprovodila intelektualna i politička elita.\nIstinita „Reč“, koja je u početku svega, koja je u osnovi pravoslavnog poimanja sveta je zanemarena, a ona je upravo ključ rešenja i egzistencije srpskog naroda, kako u vremenu tako i u večnosti. Samo sagledan iz perspektive večnosti, u čijoj je osnovi istinita „Reč“ srpsko pitanje dobija smisao, rešenje i luku u kojoj može bezbedno da pristane.


Promocija turističkih kapaciteta- ruski novinari u posjeti Republici Srpskoj\n14/10/2019 | 18:40 ⇒ 20:06 | Autor: RTRS\nU cilju promocije turističkih kapaciteta Republike Srpske i predstavljanja na ruskom tržištu, delegacija ruskih novinara obilazila je proteklih pet dana neke od turističkih kapaciteta Srpske.\nMeđu članovima ruske delegacije nalaze se predstavnici najuglednijih ruskih medija. Iz Ministarstva trgovine i turizma kažu da ruski turisti predstavljaju veliki potencijal koji Republike Srpska treba da prihvati.\nPontecijali su veliki, ali građani Rusije nisu dovoljno upoznati sa turističkom ponudom Republike Srpske, ocjenjuju ruski novinari, koji su proteklih pet dana, u organizaciji Ministarstva trgovine i turizma i Predstavništva Srpske u Moskvi, obilazili turističke lokacije u Republici Srpskoj. Namjera im je, kažu, da razgovaraju sa ruskim državnim agencijama o mogućnosti uvođenja direktnog leta iz Moskve za Banjaluku.\n- U glavnom smislu, to je glavno pitanje za razvoj turizma tu, zato što je danas teško ruskim turistima doći u Banjaluku, u Republiku Srpsku - rekao je Oleg Bondarenko rukovodilac projekta "Balkanist".\nČak 25 odsto ruskih građana ne zna ništa od Republici Srpskoj, a isti procenat njih smatra da je Srpska dio Srbije, rezultati su prvog istraživanja ruskog javnog mnjenja o Republici Srpskoj koje je, krajem septembra, sprovela najveća ruska agencija za istraživanje javnosti.\n- Nivo informiranosti ruskih stanovnika je dosta nizak, ali je kapacitet ogroman - smatra Valerij Fedorov direktor Sveruskog centra za istraživanje javnog mnijenja.\nPredsjednik Saveza novinara Rusije Vladimir Solovjev dodao je da su mogućnosti i kapacitet Srpske veliki.\n- Nadam se da će kad krenu letovi, na primjer, direktni letovi iz Moskve za Sarajevo ili za Banjaluku, krenuti i razvoj turizma - dodao je Solovjev.\nPrvi korak ka mijenjanju stanja je upravo ova novinarska tura, kažu u Ministarstvu trgovine i turizma.\n- Nadamo se da će ova posjeta imati obostranu korist, kako za naše ministarstvo i Republiku Srpsku, tako i za pružaoce turističkih usluga u Srpskoj, a svakako i za ruske turiste za koje se nadamo da će se vratiti u svoju zemlju sa lijepim uspomenama iz Republike Srpske - rekla je Suzana Gašić ministrica trgovine i turizma u Vladi Republike Srpske.\nOva posjeta je tek prva faza u promociji Republike Srpske u Rusiji, kaže Zoran Preradović direktor agencije Unis turs, koja je organizovala posjetu.\n- Druga faza je naš odlazak, to jest, odlazak naših agencija u Moskvu gdje bi Predstavništvo Republike Srpske organizovalo sastanak sa ruskim tur-operatorima da se faktički upoznamo i da prezentujemo naše kapacitete - dodao je Preradović.\nPrema istraživanju, 35 odsto Rusa bi kao sljedeću destinaciju za odmor odabralo Republiku Srpsku, kaže Fedorov, ali ističe da je potrebno puno toga uraditi na promociji, da bi se građani zaista i uputili u Republiku Srpsku.


Perović (Pokret Tvrđava): Železara ponos Smedereva, ali ne sme da krši zakon – Otvoreno\nPočetna Vesti Perović (Pokret Tvrđava): Železara ponos Smedereva, ali ne sme da krši zakon\nSvedoci smo da se u Smederevu cele godine beleži ogromno zagađenje vazduha. Po Izveštaju Agencije za zaštitu životne sredine, Smederevo se uz Bor smatra najzagađenijim gradom u Srbiji.\nUdruženje Pokret Tvrđava vodi bitku za čist vazduh Smedereva već dve ipo godine. Do sada su organizovali 2 protesta i imali niz aktivnosti kako bi ukazali na strašne razmere zagađenja, ali kako bi ponudili i rešenja da se ono reši.\n„Osnovna stvar je da ljudi shvate da oni koji se zalažu za poštovanje ekoloških standarda nisu protiv železare i naroda koji radi tamo. Svi znamo da pola smederevskih porodica direktno zavisi od železare, a indirektno i ceo grad – kaže Marko Perović, diplomirani pravnik i aktivista Pokreta Tvrđava.\n„Svako od nas ima prijatelje koji rade tamo i pošteno zarađuju svoju koru hleba, pa i moj otac je radio tamo. Mi nismo protiv njih, nego protiv nepoštovanja zakona i standarda. Probajte da se stavite u kožu ljudi koji žive pored železare. Kada bi Kinezi osposobili filtere i poštovali propise, ne bi bilo problema. Dakle, nismo za to da Železara prestane da radi, ali smo pod hitno za to da se ovaj problem podigne na najviši nivo i konačno raščisti, jer je zdravlje ljudi na prvom mestu“.\nNepoštovanje ekoloških standarda bi moglo da dovede do toga da Evropska unija stopira dalje pregovore, jer je pitanje ekologije od izuzetnog značaja za Evropu. Posledično, to bi moglo da dovede do velikog broja otkaza, zato je važno da se rad kineske kompanije uskladi sa poštovanjem zakona i ekoloških standarda u Srbiji.\nPerović zaključuje da je „Železara uvek bila ponos smederevskog kraja i mi želimo da to i ostane, ali na način da ne ugrožava živote i zdravlje ljudi. Važno je poštovati ekološke standarde, kako bismo u krajnjem slučaju i sačuvali radna mesta“.


Tribina "Položaj žena na tržištu rada" na Fakultetu Političkih Nauka - Portal Mladi\nHome Arhiva Tribina “Položaj žena na tržištu rada” na Fakultetu Političkih Nauka\nTribina “Položaj žena na tržištu rada” na Fakultetu Političkih Nauka\nZadovoljstvo nam je da Vas pozovemo na javnu debatu „Položaj žena na tržištu rada” koju organizuje Alumni mreža Akademije dijaloga za mlade žene u saradnji sa Fakultetom političkih nauka, Univerzitet u Beogradu. Debata će biti održana u petak, 10. marta 2017. godine na Fakultetu političkih nauka (Jove Ilića 165, Beograd) od 17h.\nPovod za održavanje tribine je obeležavanje Međunarodnog dan žena. Osmog marta 1908. godine, 15.000 žena marširalo je Njujorkom tražeći kraće radno vreme, bolje plate i pravo glasa. Na tribini koju organizuje Alumni mreža Akademije dijaloga za mlade žene u saradnji sa Fakultetom političkih nauka će se razgovarati o tome u kakvom su danas položaju žene na tržistu rada, kakva su njihova prava, koje institucije ih štite, kakav je položaj dvostruko marginalizovanih pripadnica manjinskih grupa.\nTribini će prisustvovati aktivisti/kinje, predstavnici/e organizacija civilnog društva, akademske i zainteresovane javnosti, a među govornicima će govornici biti:\n1. Jovan Protić, International Labour Organization\n2. Sanja Ćopić, Viktimolosko Drustvo Srbije\n3. Vesna Bajić, Sindikat UGS NEZAVISNOST\n4. Zorana Antonijević, OSCE Mission to Serbia\nModeratorka javne tribine biće Miljana Pejić, predstavnica Mreže alumnistkinja Dialogue Academy . Uvodnu reč će dati predstavnici OSCE Mission to Serbiai OSCE Mission in Kosovo(TBC).\nMreža alumnistkinja Akademije dijaloga okuplja mlade žene iz Beograda i Prištine, sa ciljem osnaživanja dijaloga između dve zajednice. Akademija je deo Follow Us inicijative koju čine istaknute političarke i aktivistkinje iz Beograda i Prištine. Inicijator i fasilitator Akademije i Inicijative je OSCE – The Organization for Security and Co-operation in Europe.\nPrevious articleKonferencija SportBizz na FON-u\nNext articleKONTEH – Sajam poslovnih mogućnosti i stručnih praksi


Kompanija Barclaycard nedavno je objavila istraživanje prema kom je hashtag #ootd (outfit dana) ispunio svoje doslovno značenje.\nNaime, anketa koja je sprovedena na više od dve hiljade Britanaca otkrila je kako svaki deseti pripadnik nacije odeću kupuje samo kako bi je fotografisao za Instagramu, pa je sledeći dan vraća u prodavnice.\nKad se uzme starosna grupa od 35-44 godine otkriva se još veća uloga koju su donele društvene mreže - gotovo jedna od pet osoba, odnosno njih 17 posto je to učinila ili redovno čini - više nego pripadnici bilo koje druge generacije.\nPodatak koji je iznenađujući je taj da je taj hashtag puno više uticao na modno osvešćene muškarce, odnosno 12 posto njih na društvene mreže objavljuje fotografije odeće koju će vratiti u prodavnice, dok to radi samo sedam posto žena.\nOvde nije reč samo o virtualnoj taštini, već je svaki deseti muškarac otkrio kako bi mu bilo neprijatno da ga prijatelji vide u istom outfitu dva puta, dok je istu stvar potvrdilo sedam posto žena.\nDa muškarci imaju zaista zanimljivije shopping navike nego što smo mislimo, otkriva i brojka od 15 posto, koliko je muškaraca koji ostavljaju etikete na odeći, bez obzira na to šta nosi, u slučaju da se odluči na vraćanje u radnju, što čini i 11 posto pripadnica ženskog pola.\nNa sledećoj stranici pročitajte više o ovom fenomenu:


pink.rs | NOVA OPCIJA NA FEJSBUKU ODUŠEVILA KORISNIKE - Ovo su mnogi godinama čekali\nNOVA OPCIJA NA FEJSBUKU ODUŠEVILA KORISNIKE - Ovo su mnogi godinama čekali\nIz kompanije Fejsbuk dolaze odlične vesti za korisnike. Dugoočekivani alat Clear History, namenjen brisanju informacija korisnika koje ova društvena mreža sakuplja putem aplikacija treće strane ili internet stranica napokon će se pojaviti.\nDolazak alata Clear History je potvrdio šef finansija kompanije Fejsbuk David Wehner na konferenciji održanoj u SAD-u.\nAlat Clear History je obećan još u maju prošle godine pre Fejsbukove F8 konferencije developera. Tada je najavljen kao ideja kojom bi se vratilo izgubljeno poverenje korisnika.\nOsnivač i direktor Fejsbuka Mark Zuckerberg je rekao da ovaj alat radi slično kao opcija brisanja istorije u browseru i da je to korak napred u nastojanjima njegove kompanije da popravi imidž posle velikog skandala u slučaju "Cambridge Analytica".\nFejsbuk prikuplja ogromnu količinu informacija o tome šta korisnici rade na društvenoj mreži, ali i izvan nje, tako da bi alat poput Clear Historyja imao značajan uticaj na mogućnost Fejsbuk da usmerava reklame i sakuplja prihod ukoliko korisnici budu uklanjali informacije o svojim online aktivnostima. Ipak u komapniji su izgleda shvatili da moraju to da urade ne bi li zadržali korisnike.\nFejsbuk navodno planira na proleće da započne testiranje pomenutug alata.


Ugrožena privreda zvorničke regije – RS na nogama zbog potraživanja Litvanaca – Haber.ba\nUgrožena privreda zvorničke regije – RS na nogama zbog potraživanja Litvanaca\nVišegodišnja upozorenja ekonomskih analitičara i opozicije da kontrolni organi bh. entiteta Republika Srpska moraju pod nadzor staviti poslovanje Tvornice glinice Birač iz Zvornika, koja je do prije nekoliko mjeseci u vlasništvu litvanskih poslodavaca, a zbog opravdanje sumnje u legalnost njihovog poslovanja, dobila su i sudsku potvrdu.\nFabrika glinice "Birač" (Foto: Arhiva)\nRješenje o izvršenju bijeljinskog Okružnog privrednog suda po sporu litvanske Ukio banke i Alumine (okosnice sistema Birača) prema kojem ova firma treba izmiriti dugovanje po osnovu kredita u iznosu od 155 miliona KM, na noge je digla cijelu RS.\nTužba bila očekivana\nU sudskom rješenju se navodi da će se, ukoliko Alumina nema novac, pristupiti pljenidbi pokretne i nepokretne imovine tog preduzeća, a u cilju naplate potraživanja povjerioca.\nPodsjećamo, Vlada RS-a u proljeće ove godine pokrenula je stečaj nad Biračem i sebe uknjižila kao većinskog vlasnika, pa shodno tome na njoj leži i odgovornost da sada riješi pitanje ovog duga. U suprotnom, sa radom će prestati ne samo Alumina nego i sva privreda zvorničke regije koja je u direktnoj zavisnosti od te kompanije.\nMinistar energetike RS-a Željko Kovačević tvrdi da rješenje o izvršenju bijeljinskog Okružnog privrednog suda po sporu litvanske Ukio banke i Alumine nema veze sa Republikom Srpskom i ne može je ugroziti, jer je riječ o poslovnom aranžmanu – dodjeli kredita unutar Birča.\nRS se nigdje nije pojavljivala kao garant ili bilo šta drugo, naveo je Kovačević, te dodao da su sva potraživanja od strane stečajnog upravnika osporena jer “on nije mogao da izvrši uvid gdje su potrošena ova sredstva, koja nikada nisu ušla u RS odnosno kompanija Birač sa njima nije poslovala legalno, nego su u pitanju bile of-šor kompanije i sredstva koja su završila negdje van RS”.\n“Kada je to uradio stečajni upravnik, onda najmanje što je mogao Okružni privredni sud bilo da zakaže ročište i odgodi donošenje rješenja o izvršenju i da uputi predmet u parnični postupak na kojem bi se dokazivala potraživanja spomenute banke”, naglasio je Kovačević.\nMinistar energetike RS-a istakao je da očekuje da će Okružni privredni sud Bijeljina “uočiti ovu grešku i obustaviti postupak izvršenja rješenja”, , te podvukao da “Vlada RS to (izvršenje) neće dozvoliti jer ima instrumente kako da uradi šta je potrebno da bi se očuvala proizvodnja i radna mjesta u tom kolektivu”.\nU izjavu na Anadoliju ekonomska analitičarka Svetlana Cenić ističe da je tužba Ukio banke prema Alumini bila potpuno očekivana od trenutka kada je država Litvanija preuzela kontrolu nad tom bankom, nakon što je nad njom proglašen stečaj.\nRS-u trebaju vanredni izbori\n“Jasno je da država koja želi da sanira banku počinje s postupkom naplate svojih potraživanja i da je slijedom toga i postupao Okružni privredni sud u Bijeljini”, kazala je Cenić.\nOna je upozorila da je Vlada RS-a, preuzimajući vlasništvo na Birčom, preuzela i sve obaveze, uključujući i kreditna zaduženja ove kompanije.\n“Parnični postupak koji misli pokrenuti Vlada RS-a neće ništa riješiti i agonija, koja u Birču traje već osam godina, samo će se nastaviti. Stoga je neshvatljivo da ministar Kovačević navodi da će spriječiti izvršenje odluke suda tim više jer je teško povjerovati da će se Litvanija odreći 155 miliona maraka”, podvukla je Cenić.\nMinistar finansija RS-a Zoran Tegeltija, koji je na čelu tima Vlade RS-a za konsolidaciju Birača, najavio je da će biti održana sjednica koordinacionog tima za Birač nakon što se vrati iz posjete Sjedinjenim Američkim Državama (SAD), povodom rješenja o izvršenju bijeljinskog Okružnog privrednog suda u sporu litvanske Ukio banke i zvorničke Alumine.\nKomentarišući novonastalu situaciju, Tegeltija je, kako je naglasio, izrazio žaljenje jer se institucije RS-a koriste da bi se uništio Birač i svi napori koji su preduzeti da se normalizuje stanje u ovom kolektivu.\nA zbog činjenice da bi prestanak rada Alumine, za sobom mogao “pod led odvući i svu privredu Zvorničke regije i više hiljada radnika”ostaviti bez posla”, iz Srpske demokratske stranke (SDS) su poručili da je to ”kap koja je prelila čašu neodgovornog ponašanja vlasti u RS-u'”.\nKako je i SDS, kao i ostala opozicija, niz godina upozoravala da kontrolni organi RS-a tolerišu nezakonitosti u poslovanju Birača, lider te partije Mladen Bosić istakao je da “RS trebaju odmah vanredni izbori na kojima bi došlo do smjene vlasti prije nego što cijela RS potpuno ekonomski potone”.\nTeme:Alumina, Fabrika glinice Birač, Litvanci, Republika Srpska, ugrožena privreda, Ukio banka, Zvornik


Da, da, znamo koliko vas ova promena vremena i nagli pad temperature čini mrzovoljnim. Nikom ne prija pomisao na izlazak iz kuće, a o osmišljavanju stajlinga za ove hladne dane da ne govorimo… Istina, zima ume da nam malo sputa modnu maštu i radoznalost, te tokom zimskih meseci više pribegavamo udobnim, toplim kombinacijama, nego što se vodimo estetikom. Da to ne mora nužno da bude tako, potvrđuje tekst koji sledi.\nNema sumnje da se modni trendovi svakih nekoliko decenija vraćaju, te je tako slučaj i sa, mnogima omiljenom, dekadom ’90-ih. Ukoliko pripadate generaciji milenijalaca, odnosno trenutno ste u 20-im ili ranim 30-im, to znači da napokon možete da nosite odeću iz vremena koje pamtite kada ste bili jako mali. Osim toga, brojne kultne serije i filmovi iz ovog perioda, koje i danas rado gledamo, doprineli su širenju pojedinih modnih trendova, te su nam zbog toga još draži.


AstraZeneca kritikovana da je objavila nepotpune podatke\nAstraZeneca će objaviti ažurirane rezultate svog najnovijeg testiranja vakcina za COVID-19 u roku od 48 sati, nakon što su američki zdravstveni zvaničnici javno kritikovali farmaceutsku kompaniju što je ranije ove nedjelje koristila zastarjele podatke u svom saopštenju za medije.\nAstraZeneca je saopštila da su rezultati objavljeni u ponedjeljak bili zasnovani na slučajevima obrađenim do 17. februara, kako su nalagala pravila studije, i da nastavlja da analizira slučajeve koji su se dogodili od tada. Kompanija je navela da je preliminarna analiza podataka, koja je u toku, konzistentna onome što je objavljeno u izveštaju.\nPrethodno je Nacionalni insitut za alergije i infektivne bolesti saopštio da je nadzorni odbor zadužen za bezbjednost i tačnost testiranja izrazio zabrinutost da kompanija možda daje "nepotpunu" sliku o efikasnosti vakcine.\n"Ovo je vjerovatno vrlo dobra vakcina", izjavio je doktor Anthony Fauci, savjetnik predsjednika Joe Bidena i direktor Nacionalnog institua za alergije, za program ABC News "Good Morning America".\n"Podaci su prilično dobri ali kada su ih unijeli u saopštenje za štampu, nisu bili sasvim precizni."\nVrijednost dionica AstraZenece na berzi u Londonu pala je za 1%.\nPrema podacima koje je AstraZeneca objavila u ponedjeljak, vakcina, razvijena u saradnji sa Oxfordskim univerzitetom, je 79% efikasna u spriječavanju simptomatične bolesti, prema velikom istraživanju koje se takođe obavljalo u Čileu i Peruu. Saopšteno je i da je 100% efikasna protiv teških ili kritičnih oblika bolesti i hospitalizacije, te da ne donosi povećani rizik od zgrušavanja krvi.\nNove sumnje o efikasnosti AstraZenecine vakcine su izražene u trenutku kada počinje da se daje u desetinama zemalja širom svijeta, a još se ne zna kada će biti dozvoljena njena upotreba u SAD.\n"Ovo je zaista izuzetno. Negativni izvještaji o ovoj vakcini ne prestaju, iako je moja procjena da je ona bezbjedna i da je primaoci dobro podnose ali je očigledno manje efikasna od dve mRNK vakcine", izjavio je Peter Kremsner sa Univerzitetske bolnice u Tubingenu u Njemačkoj.\nRivalske vakcine Pfizera i Moderne, koje koriste takozvanu mRNK tehnologiju, obe su proizvele stopu efikasnosti od oko 95%, što je daleko iznad praga od 50 odsto, koji su odredili međunarodni regulatori.


AU, SAD i UN osudile hapšenje predsednika Gvineje\nTanjug 6. septembra 2021. 06:32\nKONAKRI – Sjedinjene Američke Dryyave i Ujedinjene nacije osudile su državni udar koji je izvela vojska u Gvineji i zatražile hitno oslobađanje uhapšenog predsednika Alfe Kondea.\nPrethodno je i Afrička unija (AU) to učinila, a u saopštenju predsednika AU, predsednika DR Konga Feliksa Tšisekedija i predsednika Komisije AU Muse Fakija Mahamata poziva se Savet za mir i bezbednost Afričke unije da se hitno sastane kako bi ispitalo situaciju i preduzelo odgovarajuće mere, preneo je Rojters.\nPripadnici vojnih specijalnih snaga u nedelju su svrgnuli dugogodišnjeg predsednika Kondea, rekavši da su raspustili vladu i ukinuli Ustav Gvineje i zatvorili njene kopnene i vazdušne granice.\nAmerički Stejt department izdao je saopštenje u kojem se navodi da SAD osuđuju događaje iz glavnog grada Konakrija.\n„Nasilje i neustavne mere mogu samo da pogoršaju šanse Gvineje za mir, stabilnost i prosperitet. Ovakve akcije mogu samo da ograniče mogućnost SAD i ostalih međunarodnih partnera da pomognu zemlji, koja se trudi da ide ka jedinstvu i boljoj budućnosti“, navodi Stejt department.\nVojni izvori kažu da je predsednik odveden na nepoznatu lokaciju, kao i da su snage predvođene komandantom Mamadijem Dumbojom uhapsile još nekoliko ljudi.\nZvaničnci su dodali da su među njima i visoki vladini funkcioneri.\nHunta koja je preuzela vlast saopštila je kasnije da Konde nije povređen, da mu se garantuje bezbednost i da mu je dozvoljeno da bude u kontaktu sa svojim medicinskim timom.\nOdlazeći ministri i šefovi institucija su pozvani na današnji sastanak u parlamentu, a grupa koja je uhapsila predsednika, Nacionalni odbor za sastanke (CNRD) i razvoj je upozorio da će se „nepojavljivanje na sastanku smatrati pobunom protiv CNRD.\nGlavni opozicioni lider u Gvineju, Selou Dalijen Dijalo, negirao je da je među uhapšenima.\nGeneralni sekretar Ujedinjenih nacija Antonio Gutereš oštro je osudio „bilo kakvo svrgavanje vlasti silom“ i pozvao na momentalno oslobađanje Kondea.


M+S oznaka - IPG\nHome M+S oznaka\nOznaka koja unosi veliku pometnju među kupce guma, naročito kako se približava vreme stupanja na snagu novog pravilnika ZOBS, jeste M+S oznaka. Za početak da razjasnimo šta ona znači i koji standrad treba da ispunjava guma koja nosi ovu oznaku.\nM+S oznaka (eng. Mud and Snow) je ustanovljena od strane američkog Udruženja proizvođača guma (RMA) i odnosi se isključivo na geometrijske karakteristike gazećeg sloja. M+S standard podrazumeva šaru sa kanalima na spoljašnjim stranama gazećeg sloja koji se pod uglom pružaju prema centru kod koje je 25% (i više) kontaktne površine otvoreno.\nS druge strane, ne postoje standardi u voznim karakteristikama koje gume treba da zadovolje niti testovi prijanjanja koje gume treba da prođu da bi nosile M+S oznaku. Ovo zapravo znači da bilo koje gume čija šara ima navedene geometrijske karakteristike mogu biti M+S gume, bez obzira da li su one po svom sirovinskom sastavu i drugim osobinama gume za sve sezone, zimske gume ili letnje gume.\nOno što je bitno naglasiti jeste to da na ponašanje u vožnji i kontrolu nad vozilom, pre svega utiče sirovinski sastav gume, koji obezbeđuje odgovarajuću moć prijanjanja u različitim klimatskim uslovima tokom godine, a zatim i dizajn gazećeg sloja u koji spadaju količina, oblik i raspored kanala i lamela.\n, februar 23, 2011 septembar 10, 2015 , Gume i ekologija, Letnje gume, Rečnik guma, Zimske gume, 0\nSilikon je derivat peska a koristi se kao dodatna komponenta u sirovinskoj smeši od koje se pravi spoljašnji sloj...\n, novembar 24, 2009 septembar 2, 2015 , Dezeni guma, Zimske gume, 2\nTIGAR zimske gume na popustu\n, avgust 31, 2010 oktobar 6, 2015 , IPG vesti, Proizvođači guma, Zimske gume, 4\nU toku je prodajna akcija u kojoj su sledeće TIGAR zimske gume WINTERA na popustu od 5%. TIGAR 155/70...\nUnapređene oznake o karakteristikama guma po propisima EU\nLjiljana Pavkov, mart 4, 2021 mart 4, 2021 , Gume i zakon, eu oznake, labeling, 0\nNove, unapređene oznake o karakteristikama guma po propisima EU, pojednostavljuju potrošačima izbor zimskih guma. Označavanje guma po propisima Evropske...\n, novembar 29, 2012 avgust 31, 2015 , Gume na akciji, IPG vesti, Proizvođači guma, Zimske gume, 0\nNemate letnje gume? Šta čekate?!\n, april 3, 2014 mart 27, 2015 , Letnje gume, 0\nU zabludi ste ako mislite da ćete ostavljanjem zimskih guma na vozilu i posle 1. aprila “proći jeftinije” i...\nKoje gume kupiti?CONTINENTAL Premium Contact 2


Iranac Bardija Sadat stiže u Niš - SPORTSKI ŽURNAL\n29 juli, 2020 6\nJedini problem je što ne možemo da uđemo u halu Čair – istakao je Svetozarević\nPoslednje dane odmora Nišlije su priveli kraju i okupili se na jugu Srbije. Pre početka rada, obavili su i medicinske preglede i testove, shodno situaciji koja vlada u našoj državi.\nProzivku je izvršio strateg Dragan Svetozarević, koji je prošle sezone ostvario fantastičan uspeh osvajanjem vicešampionskog mesta.\n- Krenuli smo sa pripremama, pojačani sa dva nova igrača, primačem servisa Markom Nikolićem i srednjim blokerom Darkom Savićem. Za dve nedelje očekujemo i dolazak Bardije Sadata iz Irana. U toku su pregovori sa još dva odbojkaša kako bismo kompletirali tim – istakao je Svetozarević. - Jedini problem je što ne možemo da uđemo u halu Čair.\nLajkovčanke poražene, čeha ih težak zadatak u revanšu sa Turkinjama\nNislija · 29 juli, 2020 15:18\nNS · 29 juli, 2020 22:45\nPola pola · 30 juli, 2020 08:33\nNS · 29 juli, 2020 16:23\nNavijač OK Niša · 30 juli, 2020 17:16\neto · 30 juli, 2020 21:33


Vest Hem i Milvol krivi za incidente u meču Liga kupa – Nadlanu.com\nVest Hem i Milvol krivi za incidente u meču Liga kupa\nBEOGRAD, 28. septembra 2009. (Beta) - Engleskim fudbalskim klubovima Vest Hemu i Milvolu prete kazne zbog incidenata navijača oba tima na utakmici Liga kupa, koja je odigrana 25. avgusta.\nOba kluba optužena su da nisu učinila dovoljno kako bi sprečili incidente, među kojima su ubacivanje pirotehničkih sredstava na teren, nasilničko i rasističko ponašanje.\nJedan navijač Milvola izboden je u gužvi koja je nastala kada su navijači ušli na teren tokom utakmice u kojoj je Vest Hem posle produžetaka pobedio sa 3:1.\nIgrač Vest Hema Karlton Kol i fudbaler Milvola DŽejson Prajs izjavili su posle utakmice da su ih navijači protivničkih klubova vređali na rasnoj osnovi.\nNavijači Milvola polomili su oko 200 stolica, a zbog pomenutih optužbi uprava tog kluba saopštila je da je "šokirana i razočarana".\n"Ostajemo pri tvrdnji da smo uradili sve što je u našoj moći kada su u pitanju navijači. Još pre utakmice izrazili smo zabrinutost zbog načina prodaje ulaznica za utakmicu. Svi su mogli da vide da naši navijači nisu ušli na teren", navodi se u saopštenju Milvola.\nIz Vest Hema je saopšteno da prvo žele da analiziraju optužbe FA, pa tek onda da daju detaljno saopštenje.\n"Poštovali smo uobičajenu proceduru organizacije utakmice i u taj posao smo uključili i nadležne organe. Ne opravdavamo ponašanje navijača koji su ušli na teren i nastavićemo snažno da se borimo protiv takvih pojava", rekao je portparol Vest Hema.\nOba kluba optužena su za nasilno i rasističko ponašanje svoji navijača i za ubacivanje pirotehničkih sredstava i drugih opasnih predmeta na teren. Vest Hem je optužen i za lošu organizaciju, zbog čega su navijači tog kluba i uspeli da uđu na teren.\nKlubovi imaju 14 dana da odgovore na ove optužbe, a navijačima koji budu identifikovani prete doživotne zabrane ulaska na stadion.\nVest Hem je još ranije zabranio desetorici svojih navijača ulazak na stadion.\nNavijači oba londonska kluba već decenijama imaju lošu reputaciju i često su ulazili u međusobne sukobe, ali i tuče sa policijom.\nMilvol se žalio organima FA da su, na preporuku policije, navijači tog kluba dobili samo pola od traženih 3.000 ulaznica za utakmicu.\nMinistar sporta u britanskoj vladi Geri Satklif incidente je okarakterisao kao sramotu za fudbal.


Zajedništvom za dobrobit građana majevičkog kraja - NTV Arena\nZajedništvom za dobrobit građana majevičkog kraja\nU sjeveroistočnom dijelu Republike Srpske, nalazi se opština Lopare, koja ima 29 naseljenih mjesta, raspoređenih u 25 mjesnih zajednica smještena na planini Majevici, po posljednjem popisu ima 16.568 stanovnika.\nOsim prelijepih planinskih pejzaža, bogate istorije i kulture, u posljednje vrijeme pokrenutih brojnih projekata iz oblasti privrede, ovu malu lokalnu zajednicu posebno krasi i to što su u užem rukovodstvu četiri parlamentarne stranke iz Republike Srpske upravo političari iz Lopara.\nPotpredsjednici DNS-a i Socijalističke partije su loparčani Đorđe Popović i Dalibor Stević koji su i aktuelni narodni poslanici u parlamentu Republike Srpske iz ove opštine, dok je aktuelni predsjednik lokalne skupštine Milenko Ristić regionalni predsjednik PDP-a i član njenog predsjedništva.\nRado Savić je na posljednjoj sjednici Glavnog odbora SDS-a izabran za zamjenika predsjednika ove stranke a na poziciji načelnika opštine Lopare nalazi se od 2008. godine.\n-Na zadovoljstvo svih građana majevičkog kraja, nas četiri smo u užem rukovodstvu svojih političkih partija. Funkcionišemo korektno, bez zadrške kada je u pitanju razvoj opštine Lopare. Trudimo se da sa svih strana pomognemo da se poboljša kvalitet života građana naše opštine-rekao je Savić.\nOn je izrazio zadovoljstvo jer se u aktuelnom sazivu parlamenta Srpske nalaze dva poslanika iz Lopara.\n-Popović i Stević su se dokazali koliko vole svoj kraj kroz aktivnosti koje provode, baš kao i predsjednik Skupštine opštine Lopare Ristić. Veliko je zadovoljstvo raditi sa njima, biti njihov saradnik i ovo treba da bude primjer svima u Srpskoj kako se radi za dobrobit građana bez razlike kada je politika u pitanju-istakao je Savić.\nTags: lopare, majevica, rado savic\nNa gazdinstvima semberskih domaćina svinjokolj u punom jeku /VIDEO/


„Istorijski budžet“ Beograda od milijardu evra pao posle 65 dana: Autobuse kupujemo na kredit – Gerila\nGerila > Politika > „Istorijski budžet“ Beograda od milijardu evra pao posle 65 dana: Autobuse kupujemo na kredit\nobjavljeno na Mar. 08, 2019 u 4:35 pm\nBez odbornika Saveza za Srbiju i Pokreta slobodnih građana, koji bojkotuju rad Skupštine grada, u ponedeljak je održana jedna od najkraćih sednica prestoničkog parlamenta. Pored vladajuće većine, koju čine odbornici SNS-a i partneri s njihove izborne liste, te predstavnici SPS-a, u sali su ostali i odbornici sa liste Aleksandra Šapića (SPAS). SPAS doduše nije glasao za rebalans budžeta, koji je usvojen bez ikakve rasprave, nakon uvodnog govora Gorana Vesića, zamenika gradonačelnika. Rebalans budžeta usvojen je radi podizanja kredita od 35 miliona evra, i to kod zasad nepoznate komercijalne banke, a za kupovinu novih autobusa za Gradsko saobraćajno preduzeće Beograd.\nBudžet za 2019. donet je inače pre samo dva meseca. „Istorijski budžet Beograda“, kako su ga ponosno krstili odbornici vladajuće većine, po prvi put u istoriji grada veći od milijardu evra, „razvojni budžet“, kako su se hvalili, pao je posle samo 65 dana od usvajanja. „Budžet Beograda za 2019. godinu rezultat je pre svega povećanja zaposlenosti i povećanja zarada na teritoriji grada, a to je posledica ekonomskog oporavka zemlje, koji je počeo onog trenutka kada je tada premijer, a sada predsednik hrabro krenuo u sprovođenje teških i nepopularnih ekonomskih mera“, ushićen je bio pre dva meseca Zoran Radojičić, gradonačelnik Beograda. Nije se čuo na ovonedeljnoj, 11. sednici Skupštine, ali inače se od izbora retko viđa u sali na Trgu Nikole Pašića.\nNovi budžet predviđa da Grad uzme kredit od 35 miliona evra za kupovinu novih autobusa, s tim da do kraja godine vrati 39 miliona evra, za koliko će ga kamate uvećati, te da tako ne probije zakonski limit od 10 odsto. GSP Beograd će, kaže se dalje, potom iz sopstvenih prihoda (!) izdvojiti 10 miliona evra, čime će ukupan iznos za nabavku novih autobusa biti 45 miliona evra. Goran Vesić očekuje da će Grad moći da kupi između 200 i 230 autobusa za taj novac (paušalna procena, pošto očito ne zna), a rekao je i da će tražiti kompletnu isporuku do 1. septembra 2019.\nPROČITAJTE JOŠ: NA ČELU ODBORA KOJI TREBA DA SMENI DRAGOLJUBA SIMONOVIĆA NALAZI SE – DRAGOLJUB SIMONOVIĆ!\nNemoguće je da gradska vlast pre dva meseca nije bila svesna katastrofalnog stanja u javnom gradskom prevozu! Ili su čekali odluke raznih ministarstva, o kojima pišemo na prethodnim stranama, odluke koje bi trebalo pomognu gradu tako što bi se popravio procenat naplate karata u prevozu i uvela rigoroznija kontrola putnika. Veruju valjda da će procenat naplate podići novouvedena obaveza poslodavaca da dokumentuju trošenje naknade za prevoz za svakog zaposlenog. A kontrolu i oštrije kažnjavanje putnika koji se švercuju valjda će da prepuste budućim milicionerima, čim se komunalna policija preobrati u miliciju, a novi organi javnog reda i mira steknu veća ovlašćenja i nadležnosti. Trenutno tek svaki sedmi zaposleni u Beogradu plaća javni gradski prevoz. Prethodnih dana čuli smo podatak da, od 715.000 zaposlenih u prestonici, „bus plus“ dopune redovno uzima 114.000 radnika.\nKako sada stvari stoje, očigledno je da je gradska vlast uspela da upregne čitav državni aparat u rešavanje svog problema. Očito da čak ni famozni „istorijski i razvojni budžet za 2019. godinu“ ne može da podnese cenu koštanja i operativnog poslovanja Gradskog saobraćajnog preduzeća. U koje ova vlast godinama ništa ne ulaže, a pitanje je i kako njihovi kadrovi vode tu firmu od javnog značaja.\nPROČITAJTE JOŠ: IZVRŠITELJI HARAJU SRBIJOM: JEDAN OD OVIH SLUŽBENIKA IZ NIŠA ZA 20 MESECI UZEO 1,7 MILIONA EVRA!\nTagovibeogradgoran vesićgradski budžetkreditnaprednjacisnssrpska napredna stranka


Predstavljen koncept zelenih javnih nabavki poslanicima | Zeleni dijalog\nZelena poslanička grupa · 13/06/2018 · Marija Mutić\nPredstavljen koncept zelenih javnih nabavki poslanicima\nTematski sastanak neformalne Zelene poslaničke grupe na temu ”Zelene javne nabavke” održan je u sredu, 06. juna u Zelenom salonu u Zgradi Narodne skupštine.\nSastanak je organizovan u sklopu obeležavanja Svetskog dana zaštite životne sredine (5. jun). Ovaj ekološki datum ima za cilj podizanje svesti o važnosti poštovanja životne sredine, ali i o neophodnosti doprinosa pojedinca.\nSa poslanicima su razgovarale Nataša Gligorijević iz Centra za održivi razvoj Srbije i Žaklina Živković iz Grupe za analizu i kreiranje javnih politika o tome šta su zelene javne nabavke i koji je njihov doprinos zaštiti životne sredine i održivom razvoju. Takođe, diskusija se vodila i o praksi Evropske unije u ovoj oblasti, kao i o statusu Srbije. Poslanike je posebno interesovalo koje su koristi od ovog instrumenta i uštede primenom istog.\nNakon sastanka, poslanici i poslanice koji su prisustvovali i razgovarali sa ekspertkinjama su najavili svoju podršku inicijativi i podnošenje amandmana koji će zelene javne nabavke podsticati u praksi.


Vesti online / Vesti / Srbija / Sandžaku prete krv i osveta\nSandžaku prete krv i osveta\nSmrt Fahrudina Skarepa (22), mladića iz sela Pokrvenik na Pešteru, koga je pod još nerazjašnjenim okolnostima u noći između 29. i 30. septembra na punktu kod sela Dolovo ubio tutinski policajac Rajica Belojica izazvalo je buru reakcija u celom Sandžaku, Srbiji i dijaspori.\nStrah zavladao gradom: Prividni mir u Tutinu\nPolicajac je uhapšen i određen mu je pritvor od 30 dana, a posebna komisija MUP-a Srbije istražuje slučaj. Uprkos tome, na društvenim mrežama izbio je neviđeni rat onih koji tvrde da je policajac pošteno radio svoj posao i da je samo branio sebe i svoje kolege i drugih koji Belojicu nazivaju zločincem i četnikom.\nProtest u petak?\nNa društvenim mrežama nepoznate osobe pozivaju sve žitelje Sandžaka da u petak u Tutinu organizuju protestni skup. Još se ne zna ko stoji iza ovih poziva i šta je krajnji cilj. Građani Tutina ističu da ne žele tenzije i da samo žele pravdu i pravnu državu i u ovom delu Srbije.\nIma čak i onih koji pozivaju na ubistvo policajca i likvidaciju njegove dece i cele porodice po principu oko za oko, zub za zub. S druge strane, pojavljuju se i komentari u kojima se poručuje da je policajac "dobro postupio" i da je ubijenog "trebalo i da overi" što samo podgreva ionako mučnu situaciju.\nNa mnogim portalima, registrovanim i neregistrovanim, oglašavaju se razni nacionalisti i šovinisti koji nemili događaj kod Tutina koriste da izazovu međunacionalne sukobe i nemire u Sandžaku. Mnogi koriste Skarepovu smrt za rasplamsavanje strasti pred posetu Novom Pazaru predsednika Turske Redžepa Tajipa Erdogana koja je najavljena za sredinu iduće nedelje.\nU osudu zločina na svoj način uključile su se i pojedine partije i udruženja u Novom Pazaru. Jedni traže punu istinu o nemilom događaju i pozivaju na mir i smirivanje tenzija, dok drugi iznose optužbe na račun države i MUP-a.\nSDA Sandžaka, čiji je lider Sulejman Ugljanin, najavio je da će podneti krivičnu prijavu protiv ministra policije Nebojše Stefanovića koga optužuju da je svojim neistinama pokušao da opravda svirepo ubistvo Fahrudina Skarepa.\nPretnje stižu i deci\nDragan Novović, advokat policajca Rajice Belojice, kaže da pretnje stižu porodici i deci njegovog klijenta.\n- Oni su na sigurnom van Tutina i pod zaštitom policije - objasnio je Novović.\nU međuvremenu, Viši sud u Novom Pazaru odredio je pritvor od 30 dana policajcu Rajici Belojici po dva osnova: zbog opasnosti da bi sa slobode mogao da utiče na svedoke i zbog uznemirenja javnosti. Tužilaštvo ga tereti za ubostvo iz člana 113 Krivičnog zakonika, te mu preti kazna od pet do 15 godina zatvora.\nMeđutim, advokat Novović tvrdi da je policajac samo obavljao svoju dužnost i da nema razloga za pritvor. Novović na osnovu dosad saslušanih svedoka očekuje da ga Apelacioni sud pusti iz pritvora.\nRežija iz Beograda\n"Na osnovu izjave policajaca koji su bili na mestu događaja, očigledno je da je reč o dobro osmišljenom, planiranom i stručno izvedenom zločinu, naloženom iz vrha MUP-a s ciljem da se skrene pažnja javnosti sa socijalnih protesta i nezadovoljstva građana širom Srbije", naglašava se u saopštenju SDA.\nBošnjačko nacionalno veće (BNV) je još oštrije. Naime, ono tvrdi da je ubistvo Skarepa posledica brojnih zločina i nerazjašnjenih ubistava iz devedesetih godina prošlog veka koji se samo nastavljaju. I u BNV-u smatraju da je ubistvo "režirano iz Beograda".\nOglasio se i Savet za bezbednost u Tutinu koji traži hitnu istinu o celom događaju i poziva građane na mir i očuvanje bezbednosti. Predsednik ovog tela Adnan Šehović takođe optužuje ministra Stefanovića da je svojim ishitrenim i preuranjenim izjavama u kojima brani policajca Belojicu dodatno zakomplikovao situaciju.\nČelnici policije ostali pred vratima\nDženaza Fahrudinu Skarepu obavljena je u selu Pokrvenik kod Tutina. Lokalni mediji navode da su čelnici Policijske uprave u Novom Pazaru pokušali su dan nakon ubistva da posete porodicu ubijenog mladića, ali nisu primljeni u kuću.\nKao što smo pisali, Rajica Belojica je s još nekoliko policajaca bio na punktu koji je postavljen radi sprečavanja šverca cigareta iz Crne Gore u Srbiju. Prema nezvaničnim informacijama Fahrudin Skarep odbio je da se zaustavi, pa je prvo udario u policijski automobil, a potom se kolima ustremio na dvojicu policajaca koji su jedva uspeli da izbegnu gaženje. Isti izvori navode da je Belojica tada pucao i metak je prošao kroz prozorsko staklo i pogodio Skarepa koji je kasnije preminuo u novopazarskoj bolnici. U kolima nije bilo cigareta, droge ili oružja, već samo veća suma u evrima. Navodno je bilo oko 10.000 evra, te policija sumnja da je pošao da kupi cigarete od krijumčara.\nMeđutim, Skarepova rođaka iznela je drugačiju verziju za medije.\n- Kada je Fahrudin naišao kolima, oni su mu rekli da stane. Odgovorio je da nema potrebe jer ne nosi ništa, ali je policajac zapucao. Nije trebalo da mu puca u glavu, mogao je samo da ga rani. Pa zar da ga ubiju zbog cigareta - kroz suze pita rođaka koja kaže da hapšenje Belojice neće biti uteha za Skarepove roditelje i tri sestre.\nSRBIJA Sandžaklije prete Asocijacijom opština


Simens pruža konsalting za Niš - Nira Press\nPočetna » Simens pruža konsalting za Niš\nSimens pruža konsalting za Niš\nDarko Bulatović, gradonačelnik Niša i Udo Ajhlinger, generalni direktor kompanije Simens Beograd potpisali su u 15. decembra Sporazum o poslovno tehničkoj saradnji, kojim je omogućeno da grad Niš u narednih pet godina može besplatno da koristi usluge konsaltinga te kompanije.\nDarko Bulatović i Udo Ajhlinger potpisali su Sporazum o poslovno tehničkoj saradnji\nOvaj sporazum će obema stranama omogućiti razmenjivanje informacija o tehničko-tehnološkim trendovima u primeni inovativnih, energetski efikasnih i pouzdanih proizvoda i rešenja za gradove, a koji su direktno primenljivi za Niš. Ukoliko se donese odluka da takva rešenja implementiraju, Simens će predstaviti analize i iskustva na sličnim projektima, koji su bili sprovedeni u drugim gradovima.\nDarko Bulatović je istakao da će grad koristiti usluge konsaltinga za rešavanje problema koji se odnose na planiranje razvoja grada i pripremu dokumentacije, posebno u oblasti energetike i saobraćaja.\nKompanija Simens je prepoznatljiva po pouzdanosti i kvalitetu proizvoda i usluga u oblastima energetike, saobraćaja i informacionih tehnologija.\nUdo Ajhlinger je istakao da će ta kompanija pomoći gradu pri donošenju strateških odluka. Savetodavnu pomoć stručnjaka kompanije Simens, kako je rečeno, mogu da očekuju i sva javna preduzeća u gradu.


U južnim predelima lokalno je moguć pljusak praćen grmljavinom i pojačanim vetrom u zoni padavina, saopšteno je iz Republičkog hidrometeorološkog zavoda, prenosi Srpskainfo.\nVetar će biti slab do umeren, istočnog smjera, na jugu južnih smerova.\nNa jugu pljuskovi praćeni grmljavinom.\nTemperatura vazduha izmerena jutros: Čemerno šest, Sokolac, Rudo sedam, Han Pijesak osam, Zenica, Bugojno i Sarajevo devet, Livno i Tuzla deset, Bileća i Mrkonjić Grad 11, Bijeljina, Novi Grad, Prijedor i Doboj 12, Banjaluka i Bihać 13, Trebinje 14, te Mostar 15 stepeni Celzijusovih.\nNeka kišobran bude uz vas: Sutra povećanje oblačnosti, uveče kiša\nSTIGLA PRAVA JESEN U BiH sutra oblačno, ali sa sunčanim intervalima


Jevtić i Hegenauer na konferenciji (Foto Kim)\nTa strategija, kako je objasnio ministar Dalibor Jevtić, omogućava bezbednost povratnika, zaštitu njihove private svojine i rešavanje slučajeva uzurpacije.\nMeđutim, da bi se sve to ostvarilo potrebna je međuinstitucionalna saradnja.\n“Nakon što Vlada Kosova usvoji taj dokument, druge institucije će se obavezati da budu uključene u rešavanje spornih pitanja kada je reč o povratnicima. Smatram da će pomoć drugih institucija doprineti efikasnijim rešenjima ”, rekao je Jevtić na Regionalnoj konferenciji održanoj danas u okolini Prištine.\nJevtić je ponovio da nije zadovoljan brojem povratnika na Kosovu u proteklih 10 godina.\n“Uzurpirana imovina, redovne krađe privatne svojina i ugrožena bezbednost su samo neki od argumenata zbog kojih mnoga raseljena lica ne žele da se vrate, objašnjava Dalibor Jevtić dodajući da mora da se poboljša saradnja sa drugim institucijama koje su nadležne za rešavanje tih problema.\nJedan od glavnih problema koji treba rešiti je i pitanje kolektivnih centara, kaže Jevtić, ističući da uslovi za život na ovakvim mestima nisu dostojni čoveka.\nMinistar Jevtić je zatražio od Vlade Kosova povećanje budžeta za proces povratka raseljenih na Kosovo.\nTime bi se, ističe Jevtić, u kraćem periodu vratile mnoge porodice, jer bi odugovlačenje umanjilo i zatheve za povratak.\nŠef misije UNHCR na Kosovu Džo Hegenauer, podsetio je da Ustav Kosova garantuje svima pravo na povratak. On se složio da je Ministarstvu za zajednice i povratak potrebna pomoć drugih institucija po tom pitanju.\n“Odgovornost UNHCR-a je da prikupi podatke o zahtevu za povratak, analizira ih, napravi presek i preda ih Ministarstvu za zajednice i povratak. Nakon toga podaci se dostavljaju Vladi Kosova, a na njoj je da odluči koje će korake dalje da preduzme”, kaže Hegenauer.\nDanašnjoj konferenciji prisustvovali su i predstavnici Kancelarije EU na Kosovu, predstavnici stranih ambasada i regionalne organizacije.


Šta sve stoji u Sueckom kanalu – od Ikea nameštaja do desetina hiljada grla stoke – Dnevni Magazin\nŠta sve stoji…\nŠta sve stoji u Sueckom kanalu – od Ikea nameštaja do desetina hiljada grla stoke\nMnogi brodovi su takođe zaglavljeni u zonama zadržavanja duž kanala u Egiptu. Stručnjaci iz industrije procenili su da ukupna vrednost robe zarobljene na moru iznosi između tri i 9,6 milijardi dolara.\nKroz Suecki kanal, između ostalog, svakodnevno se preveze i 1,74 miliona barela nafte, a u oblasti oko kanala nalazi se oko 100 brodova natovarenih naftom ili naftnim derivatima.\nDa li su ugrožene životinje na brodovima\nOsim robe, zarobljeno je i oko 130.000 grla stoke na 11 brodova iz Rumunije.\nUz njih je australijska nevladina organizacija Animals Internešnl identifikovala još devet brodova koji prevoze životinje, navodi “Gardijan”.\nEgipat je poslao stočnu hranu i tri tima veterinara da pregledaju stoku zarobljenu na moru.\nIako životinje na brodu nisu u neposrednoj opasnosti, zastoj koji sada traje već gotovo nedelju dana povećava rizik da životinje ostanu bez dovoljne količine hrane i vode. Takođe gomila se otpad koji nema gde da se odlaže čime se povećava i rizik od bolesti.\nKompanije koje prevoze stoku morem isplovljavaju sa najmanje dva ili tri dana dodatnog sena ili druge hrane a ukoliko ne mogu na vreme da stignu do luke, postoji i procedura poznata kao “utovar u srednjem toku” ali je on sve dok brodovi stoje u kanalu neizvodiv.\nIkea nameštaj i francuski hrast\nIz Ikee, švedskog giganta nameštaja i kućne potrepštine, rečeno je da ima 110 kontejnera na “Ever Givenu” i drugim brodovima.\n“Blokada Sueckog kanala dodatno je ograničila ionako izazovnu i nestabilnu situaciju za globalne lance snabdevanja koje je donela pandemija”, rekao je portparol Ikee.\nOva blokada mogla bi da izazove “haos” za kompaniju čije su zalihe presušile.\nTako se na zaglavljenom brodu nalazi i pošiljka francuskog hrasta koji je bio na obradi u Kini.\n“Kupac koji čeka drveni pod za sprat zgrade u izgradnji mi ne veruje da njegova roba kasni zbog zastoja u Sueckom kanalu, rekao je za Bi-Bi-Si vlasnik drvne kompanije sa severozapada Engleske Dejv Hinton.\nPojedine špediterske kompanije preusmerile su svoje brodove na duže putovanje oko Južnoafričkog rta dobre nade, ali se vreme putovanja na taj način produžava za bar sedam dana.\nUz to čak i kada “Ever Given” bude konačno pomeren iz kanala biće potrebno između tri i šest dana da brodovi koji čekaju prođu kroz kanal. Da je šteta još veća pokazuje i podatak da čak 90 odsto tereta nije bilo osigurano od kašnjenja.\nHaos u kanalu započeo je u utorak kada se zaglavio kontejnerski brod težak 220.000 tona “Ever Given”, kojim upravlja tajvanski brodski gigant “Evergrin”, dovodeći do zastoja u saobraćaju na trgovačkoj ruti koja čini otprilike jednu desetinu svetskog pomorskog prevoza tereta.\nPožar u rafineriji nafte u Indoneziji – povređeno 20 osoba, evakuisano 950


Beta 4. oktobra 2020. 21:10\nCetinjska bolnica „Danilo Prvi“ potvrdila je danas da su njeni lekari pregledali mitropolita crnogorsko-primorskog Srpske pravoslavne crkve Amfilohije, da mu je stanje zadovoljavajuće, a doktorka koja ga je pregledala je saopštila da je odbio da se testira na korona virus.\nCetinjska bolnica je saopštila da su na zahtev mitropolije pregledali Amfilohija, a da je tokom pregleda doktorka „konstatovala da se radi o prehladi, odnosno o običnom bronhitisu“.\n„Doktorka je uzela krv za laboratorijske analize, koje i jesu uradjene u laboratoriji cetinjske Bolnice na ime Rista Radovića“, navodi se u saopštenju.\nPojedini mediji su javili da je Amfilohije testiran pod drugim imenom, da je pozitivan na koronavirus, te da je sve to omogućila direktorka bolnice.\nDoktorka Nataša Jušković, internista-gastroenterolog cetinjske bolnice, koja je pregledala Amfilohija, navodi da je on odbio da se testira na korona virus.\nBrazil: Umrlo 549, 29.787 novih slučajeva korona virusa\nJušković je saopštila da je na poziv Mitropolije crnogorsko-primorske otišla da pregleda mitropolita, te da je nameravala da uradi RTG pluća i bris na koronu zbog epidemiološke situacije, ali da je Amfilohije je to odbio, prenosi portal CDM.\n„Nakon pregleda mitropolita koji sam obavila u prostorijama Cetinjskog manastira, uzela sam krv za laboratorijsku analizu. Imala sam nameru da se uradi RTG pluća i bris zbog aktuelne epidemiološke situacije, medjutim mitropolit je odbio pomenute pretrage smatrajući da za to nema još uvek nema potrebe“, saopštila je Jušković.\nOna kaže da je obavestila direktorku bolnice da će otići da pregleda mitropolita i da je potrebno uzimanje krvi za osnovne analize.\n„Kao lekar s dugogodišnjim stažom i savesnim radom, svima ću pružiti zdravstvenu uslugu jer me moj humani poziv na to obavezuje. Ali isto tako izričito tvrdim da test na COVID-19 nije uzet od strane osoblja cetinjske Bolnice, a posebno tvrdim da niko od nas ne bi uradio i poslao test pod tudjim imenom“, istakla je ona.\nJušković je saopštila da je procenila da je opšte stanje Amfilohija „zadovoljavajuće“ i da može ostati kod kuće uz terapiju i njen nadzor.\n„Da je stanje pacijenta bilo loše, sigurno bih indikovala upućivanje na lečenje u bolnicu“, rekla je ona.


DRUGI DAN ZASEDANJA GRADSKE SKUPŠTINE - Televizija K-1\nDRUGI DAN ZASEDANJA GRADSKE SKUPŠTINE\n1 априла, 2021 1 априла, 2021 TV K-1\nDrugi dan zasedanja 9.sednice Skupštine grada Leskovca raspravlja se o izveštajima o radu javnih, javno-komunalnih preduzeća i ustanova kulture.\nData je saglasanost na izveštaj o radu i finansijskom poslovanju JKP Komunalac i raspodeli finansijske dobiti kao i JKP Toplana.\nJKP Grdelica može da se pohvali da su izmirena sva dugovanja prema radnicima i visokom naplatom svojih usluga.\nI JP Dom je uspelo da izmiri dobar deo dugovanja zakupaca od preko 7 miliona dinara, a plaćene su i obaveze prema poveriocima, kazao je direkor Dragan Stojiljković.\nIpak poslovanje ovog preduzeća je bilo predmer žučne rasprave, a kako su istakli odbornici GG Za Leskovac direktor Stojiljković ima zadatak da se lokali kojima Dom raspolaže uknjiže kao imovina grada, a zatim prodaju na licitaciji ljudima u vlasti ili bliskim vladajućoj strukturi, kao i da zatim ugasi ovu firmu i radnike ostavi bez posla.\nOva grupa građana ističe da još uvek nema adekvatne prostorije, kao i da ako je iseljena DS zbog neplaćanja, to treba učiniti i sa drugim partijama.\nSa velikim poteškoćama su se suočili GAS i Pijaca tokom protekle godine, ali zahvaljujući podršci lokalne samouprave mnogo toga je prevaziđeno, istakli su direrktori ovih javnih preduzeća. Odbornici su dali saglasnost na izveštaje o radu prevoznika na teritoriji grada Leskovca\nPreduzeće PWW se suočilo sa gubitkom od oko 7 miliona prošle godine, opozicija je još jednom istakla da se na sanitarnoj deponiji Željkovac odlaže opasan otpad, i zatražila raskid ugovora.\nGradonačelnik Goran Cvetanović je kazao da ako se i ove godine pokaže da PWW radi sa gubitkom i on podržati raskid ugovora.\nGodina za nama je bila bolja za Metroparkking Jug koji ima dobitak od preko 9.750.000 miliona dinara, ali ni ovo preduzeće nije bolje prošlo kada je reč o kritikama na način rada i ponašanja prema građanima, ali i da pripadnici policije ne bi trebalo da ulaze u privatno vozilo pauk radi tkzv.dizanja automobila.\nSkupština grada nakon sinoćnjeg prekida u 22 sata, danas će raditi bez pauze po svim tačkama dnevnog reda, a pred odbornicima su Ustanove kulture poput Narodnog pozorišta, LKC, Istorijskog arhiva, Narodnog muzeja, Narodne biblioteke koje su uspele da ostvare veliki deo planiranih aktivnosti iako mnoge online i dobiju brojna priznanja.\n← POČEO UPIS PRVAKA\nVesti TV K 1 01 04 2021 →\nODRŽANO TAKMIČENJE UČENIKA U PRIREMI ROŠTILJA\nU TOKU KONKURS ZA UPIS U VOJNU AKADEMIJU I VOJNE ŠKOLE


BEZ 16 HILJADA EVRA NEMA POKRETANJA PROIZVODNJE - Biznis Planet - Izrada biznis planova i investicionih projekata\nOPREMA i mašine, zakup prostora, plate i obuka za najmanje petoro radnika, sirovine, takse, porezi i doprinosi koje očekuje država, ali i prodor u prodajne objekte, početne su stavke na spisku troškova onoga ko reši da započne bilo kakvu proizvodnju u Srbiji.\nKonačni zbir zavisi od proizvoda, ali pokretanja najjednostavnije proizvodnje nema bez najmanje 16.000-17.0000 evra početnog kapitala.\nUslovi poslovanja i rokovi plaćanja u Srbiji su takvi da novopečeni proizvođač prvi novac za isporučenu i prodatu robu može da očekuje tek za pola godine. To je verovatno jedan od razloga što se preduzetnici okreću uslugama i trgovini.\n- Zaposlenima sleduju plate svakog meseca, a na njih idu i obračuni i porezi - objašnjava Dragoljub Rajić iz Unije poslodavaca. - Nacionalna služba za zapošljavanje ima razne programe koji mogu da se iskoriste. Tu je projekat ”Prva šansa”, ili plaćene prekvalifikacije. Mašine su bitna stavka, ali naši privrednici često nemaju novca za nove, pa nabavljaju polovne iz inostranstva. Carinske stope su danas niže, ali od njih su i dalje potpuno oslobođene samo mašine skuplje od 200.000 evra. Pre početka posla, veoma je važno ispitivanje tržišta - ono će pokazati čoveku šta nedostaje, gde i kako svoj proizvod može da plasira. Na početku je mala šansa da će ući u velike lance, jer nema ni dovoljne količine robe, niti novca da plati ulaz, koji po jednom bar-kodu košta i 150.000 dinara.


Navode i da „ovo nije pitanje afera ili političkih prepucavanja. “Ovo je pitanje bezbjednosti i sigurnosti vazdušnog saobraćaja u Crnoj Gori. Sigurnost i životi putnika i zaposlenih na našim aerodromima moraju nam svima biti prioritet. Željeznička nesrećna na Bioču i „Voz neprebola“\n1003 pregleda\t3 komentar(a)\nGrađanski pokret URA predao je jutros žalbe Agenciji za zaštitu ličnih podataka i slobodan pristup informacijama protiv Aerodroma Crne Gore i Agencije za civilno vazduhoplovstvo, kazali su iz ove partije.\n“Aerodromi Crne Gore nisu donijeli i dostavili Rješenja URI na njihov zahtjev u roku propisanim članom 31 Zakona o slobodnom pristupu informacijama, dok je Agencija za civilno vazduhoplovstvo dostavila 2 od traženih 10 informacija pozivajući se na tajnost podataka. Iz URE su podsjetili Agenciju da član 17 Zakona o slobodnom pristupu informacijama precizira preovlađujući javni interes za objelodanjivanje informacije ili njenog dijela posebno kada tražana informacija ili dokument sadrži podatke koji osnovano ukazuju na: nepoštovanje propisa, nezakonito koriščenje javnih sredstava, zloupotrebu ovlašćenja u vršenju javne funkcije, sumnju da je izvršeno krivično djelo, ugrožavanje javne bezbjednosti i života”, poručuju oni.\nU URI naglašavaju da ih ne čudi "netransparentno i neprofesionalno" djelovanje rukovodstva Aerodroma Crne Gore i njihovi pokušaji da zajedno sa Agencijom za civilno vazduhuplovstvo informacije i dokumenta koji su od preovlađujućeg javnog interesa sakriju od očiju javnosti.\nIz URE podsjećaju da je za katastrofalno stanje piste na Aerodromu Tivat javnost je saznala kada je URA objelodanila zvaničan dokument Agencije – Izvještaj sa pregleda fizičkih karakteristika na Aerodromu Tivat ali i brojna druga dokumenta i dokaze.\nNavode i da „ovo nije pitanje afera ili političkih prepucavanja. “Ovo je pitanje bezbjednosti i sigurnosti vazdušnog saobraćaja u Crnoj Gori. Sigurnost i životi putnika i zaposlenih na našim aerodromima moraju nam svima biti prioritet. Željeznička nesrećna na Bioču i „Voz neprebola“ trebale su da budu opomena za državu i za ministarstvo saobraćaja, ali i za sve institucije i pojedince zadužene za bezbjednost saobraćaja. Crnoj Gori ne treba nakon Voza neprebola i avion neprebola.“ kažu oni.\nAgencija za zaštitu ličnih podatakaAgencija za civilno vazduhoplovstvoAerodromi Crne GoreGP URA


INVESTICIJE U 2016 - Vatrogasni dom, kružni tok u Gorici, popločavanje Starog grada | Trebinje Live\nINVESTICIJE U 2016 - Vatrogasni dom, kružni tok u Gorici, popločavanje Starog grada\nOdbornici trebinjskog parlamenta danas su usvojili Nacrt budžeta za 2016. godinu u iznosu od 24.970.000 KM, što predstavlja rekordan budžet - tvrdi pozicija napominjući da je on prvenstveno socijalni i razvojni. Opozicija, s druge strane, kaže da ovako zamišljen nacrt budžeta predstavlja nerealan i preambiciozan godišnji plan prihoda i rashoda.\nZa razliku od ove godine, u kojoj je rebalansom budžeta za kapitalna ulaganja predviđeno nešto više od 2.700.000 KM, što je za oko 1.600.000 KM manje od planiranog budžeta, za narednu godinu gradska uprava planira da u investicije uloži preko 5.900.000 KM.\nZa izgradnju infrastrukture u "Grad sunca" Rodoljuba Draškovića predviđeno je 1.500.000 KM, a za izgradnju vodovoda na Zupcima planirano je 400.000 KM. Stanovnici ulice Nova napokon će odahnuti, jer je za izgradnju te ulice predviđeno 300.000 KM, a za oborinsku odvodnju u toj ulici dodatnih 380.000 KM. Magistralni put M-6 biće djelimično rekonstruisan, a vrijednost radova predviđena je na iznos od 300.000 KM.\nGorica će dobiti kružni tok vrijedan 200.000 KM, a biće izgrađen i vatrogasni dom za čiju izgradnju je predviđeno, takođe, 200.000 KM. Za popločavanje Starog grada biće izdvojeno 120.000 KM, a za rekonstrukciju ulice Bogdana Zimonjića 100.000 KM.


Pokret Tvrđava podneo prijave zbog zagađenja na jalovištu u Kovinu - podunavlje.info\nSMEDEREVO/KOVIN, 3. avgust 2021- Smederevci nedeljama unazad osećaju oštar neprijatan miris koji se širi gradom. Nakon što su aktivisti Pokreta Tvrđava obišli sve problematične lokacije u Smederevu, uključujući i gradske deponije, utvrđeno je da izvor mirisa nije tu. Otkriven je između Smedereva i Kovina, na jalovištu u koje je sprovela cevi jedna od fabrika iz industrijske zone Kovina, navodi se u saopštenju Pokreta, koje su, zajedno sa fotografijama i videom, poslali redakciji našeg portala.\nSadržaj jalovišta je crne i narandžaste boje, izrazito neprijatnog i oštrog mirisa, od koga je prisutnim aktivistima bilo fizički loše, imali su nagon za povraćanjem i glavobolju, navode iz Pokreta Tvrđava, koji je danas podneo prijave Ministarstvu zaštite životne sredine, Republičkom ekološkom inspektoru, Pokrajinskom sekretarijatu za zaštitu životne sredine i opštinskom Odeljenju za komunalne poslove i životnu sredinu Kovina.\n„Nadamo se hitnoj reakciji, jer osnovano sumnjamo da otpad u ovom jalovištu nije adekvatno tretiran i da je potencijalno opasan za zdravlje ljudi, životinjskog i biljnog sveta. Posebno ističemo da jalovište i Dunav deli samo nasip, što problem dodatno usložnjava i čini potencijalno opasnim“, navodi se u saopštenju Pokreta Tvrđava.\n26/05/2022, 7:12 am


Drugi Sajam socijalnog preduzetništva u Avliji u Bogatiću\n01.10.2020 Drugi Sajam socijalnog preduzetništva u Avliji u Bogatiću\nU Avliji održivog razvoja u Bogatiću danas je otvoren drugi po redu Sajam socijalnog preduzetništva, čime je započeo trodnevni program u organizaciji Caritas-a Šabac. Cilj sajma je upoznavanje ljudi sa postojanjem ovakvih preduzeća i njihovim proizvodima i uslugama, kao i podizanje svesti o potrebi za društvenom odgovornošću. Pored domaćih, manifestaciju su podržali i izlagači iz Republike Srpske, a pored socijalnog preduzetništva na događaju je promovisano i tradicionalno pečenje rakije i gastronomija Mačve.\n„Ideja je da okupimo organizacije iz ovog okruga, koje se bave promocijom socijalnog preduzetništa, da imaju aktivnosti kojima rešavaju neki socijalni problem, a s druge strane imaju ekonomsku održivost. Ove godine smo odlučili da sajam napravimo prvog oktobra, na Međunarodni dan starih, imajući u vidu da smo mi sve starija nacija i da je potrebno društvo koje će se dobro organizovati oko zaštite starih. Ova tri dana želimo da promovišemo socijalno i tradicionalno, stoga ćemo u tri dana imati mogućnost da vidimo pečenje rakije, spremanje domaćih jela i još mnogo toga i očekujemo da će ljudi podržati ovu našu manifestaciju“, rekao je Miroljub Nikolić, direktor Caritas Šabac.\nDogađaj je podržan i od strane Regionalne razvojne agencije Podrinja, Podgorine i Rađevine, koja aktivno učestvuje u promociji svih oblika preduzetništva u ovom delu Srbije.\n„Veliko je zadovoljstvo biti danas ovde, kao jedan od organizatora, naročito pošto smo prošle godine u okviru Evropske nedelje preduzetništva u Bogatiću imali tribinu pod nazivom „Socijalno preduzetništvo u Srbiji“, gde smo imali učešće svih onih koji se na bilo kakav način bave socijalnim preduzetništvom. Večina preduzetnika još uvek nije u potpunosti upoznata kakve sve benefite, kako zajednici, tako i pojedincu, donosi odluka da se bave socijalnim preduzetništvom. Stoga se mi trudimo da promovišemo primere dobre prakse i da ovako lepim primerima ovu priču predstavimo i drugim našim opštinama, osnivačima Agencije, ali i Ministarstvu privrede, Razvojnoj agenciji Srbije i široj javnosti. Mi realizujemo brojne projekte, podržane od strane Vlade Republike Srbije, tako i Evropske unije, pa će učesnici sajma danas dobiti i informacije i kontakte na koji način mogu da se povežu sa tržištem Mađarske, koje je nama relativno blizu, a interesantno je s obzirom da su u Evropskoj uniji. Nadam se da će ova manifestaciji postati tradicionalna i da će u narednim godinama okupiti još veči broj učesnika“, izjavila je Danijela Marković, direktorka Regionalne razvojne agencije Podrinja, Podgorine i Rađevine.\n„Ovo je divna ideja, koja omogućava ljudima koji su na toj margini društva da se uposle i doprinesu samom društvu. Pored toga omogućava društvu da smanji troškove davanja tim ljudima koji sami sebi na ovaj način obezbeđuju egzistenciju. Ovo što bih istakao ispred Udruženja preduzetnika je da su naša vrata za njih uvek širom otvorena, gde će dobiti pomoć u svakom trenutku. Nadam se da će ta saradnja postojati i u narednom periodu“, rekao je Radosav Berić iz Udruženja preduzetnika Bogatić.\nU šarenilu na štandovima u Avliji danas su bili izmešani gastronomski specijaliteti i najkvalitetnija pića, karakteristični za ovo podneblje, komadi domaće readinosti nastalih u raznim Udruženjima, kao i proizvodi uspešnih socijalnih preduzeća.\n„Na našem štandu danas su uglavnom kolači, a doneli smo na poklon stanarima Avlije i još neke naše domaće proizvode. Uvek se odazivamo pozivima naših prijatelja i sa zadovoljstvom dolazimo u Mačvu“, navodi Zorica Senić, predsednica Udruženja „Morovićanke“ iz Morovića.\n„Naše udruženje bavi se tradicijom, običajima i nastojimo da očuvamo naše kulturno nasleđe od zaborava. Mi smo prepoznatljivi u ovom kraju, ali i šire, a 2017. godine u Beču smo proglašeni za najbolje udruženje na Balkanu“, ističe Radinka Todić, predsednica Udruženja žena „Beli anđeo“ Dvorovi.\n„Naše socijalno preduzeće svojim brendom „Zadruga“ često učestvuje na ovakvim sajmovima, ali i sajmovima hrane. Mi radimo sa malim poljoprivrednim proizvođačima iz okoline Šapca, gazdinstvima koja imaju raznolike kulture, ali zbog zastarelosti mašina i opreme nemaju velike prihode. Naš cilj je upravo da im kroz kooperaciju povećamo prihode. Radimo od 2016.godine, imamo brend sušenog voća, prvenstveno sušene šljive i kruške, čips od jabuke, razvijamo i čips od cvekle i bundeve. Tokom ove četiri godine uspostavili smo uspešnu kooperaciju sa više od dvadeset malih gazdinstava, koja su dobila uvećane prihode za čak i do tri puta“, objasnila je Bojana Vuletić iz socijalnog preduzeća „Agro Iris“.\n„S obzirom da imamo dobru saradnju sa udruženjima žena iz naše okoline, ali i iz susedne Republike Srpske, pozvala sam ih da uveličaju ovaj događaj, a oni su se odazvali, iako je sezona, dosta je posla u pripremanju zimnica i ostalih proizvoda. Na našem štandu izloženi su domaći ajvar, likeri, džemovi i domaći starinski kolači iz Mačve“, navela je Vesna Jurišić, predsednica Udruženja žena „Crnobarke“.\nU sutrašnjem delu programa od 13 časova najavljeno je „Veselo kazanče“, dok će u subotu, 03.oktobra biti promocija gastronomije ovog kraja. Sav prihod sa događaja namenjen je u svrhu zapošljavanja osoba sa invaliditetom, dodaju organizatori manifestacije.\nVi ste posetilac br: 15 268 588


Koncert Željka Joksimovića 13. januara na Sava Promenadi - MediaSfera\n„Uz najpoznatije hitove jednog od najpopularnijih domaćih pevača, Beograđani i gosti našeg grada u noći između 13. i 14. januara imaće priliku da ponovo uživaju u veličanstvenoj igri svetala sa Kule Beograd. Upravo sa ovog mesta, u ponoć 31. decembra je poslata zadivljujuća slika impresivnog vatrometa u Beogradu, a svetski mediji izvestili su da je glavni grad Srbije priredio doček za pamćenje, kakav do sada nije viđen u ovom delu Evrope.\nNastup Željka Joksimovića počinje u 22 sata na Sava Promenadi, na platou pored starog Savskog mosta, gde će posetioci uživati u prepoznatljivim pesmama i u multimedijalnom programu sa Kule Beograd. Ulaz na koncert je slobodan.“\nPodsetimo, u Srbiji je u prvim danima Nove godine došlo do drastičnog rasta zaraženih korona virusom, a samo juče je registvorano 5.224 novozaraženih, što je trostruko više nego prošlog utorka, 28. decembra.\nTagoviBeograd na vodi doček Nove godine srpska nova godina Željko Joksimović


Classic matches 13\n11.12.2019. - 15:36\nCrno-beli su na ivici snaga, ali imaju veliku želju da odigraju dobro u poslednjem kolu Lige Evrope.\nIscrpljen je Partizan posle teške i burne polusezone, u kojoj je bio na ivici velikog uspeha, ali je pretrpeo hašku tragediju. Još 180 minuta deli crno-bele od dugačkog zimskog odmora, ali te dve utakmice treba da se odigraju. Prva je u četvrtak protiv Astane.\n"Svakako da nas očekuje teška utakmica, iz više razloga. Razlozi su to što smo pri kraju svega, što imamo mnogo umornih igrača, svi smo na granici, ali imamo odgovornost da završimo kako treba i da ostvarimo povoljan rezultat", rekao je levi bek Partizana u sredu, na konferenciji za novinare.\nPartizan je u Hagu protiv AZ-a vodio 2:0, imao igrača više, a onda je domaćin dao gol, a u nadoknadi vremena izjednačio i direktno izbacio crno-bele iz Lige Evrope. Nakon toga usledila je slična utakmica sa Napretkom, s tim što su Beograđani tada vodili 2:0, a na kraju je bilo 2:3.\nDa li su ti problemi u završnici nešto što može da motiviše ekipu da kaže E baš to nećemo dozvoliti u ovoj poslednjoj utakmici?\n"Svaka utakmica je drugačija, sutra može da se desi svašta. Mi ćemo se truditi da popravimo neke stvari koje su nas ranije koštale bodova. Pričali smo, razgovarali smo, mislim da smo uvideli neke stvari, ali sada ne možemo ništa da kažemo osim toga da se nadamo da to više neće da se ponovi i da ćemo ubuduće svaku utakmicu privesti kraju kako treba", rekao je Urošević.\nDuel Partizan - Astana počeće u četvrtak u 21 čas, uz direktan prenos na TV Arena sport.


Projekat „Osnaživanje mladih romskih porodica“ -\nMinistarstvo spoljnih poslova Nemačke odlučilo je da podrži Projekat „Osnaživanje mladih romskih porodica“. Projekat sprovodi ADRA Srbija u saradnji sa ADRA Nemačka. Glavni partneri na projektu su Osnovna i škola za obrazovanje odraslih „Branko Pešić“ i SOS Dečija sela Srbija. Projekat će trajati godinu dana, od septembra 2016. do avgusta 2017, kao nastavak pilot projekta iz 2015.\nCilj projekta je da pomogne Romima da izađu iz siromaštva putem ekonomskog osnaživanja i stručnog usavršavanja. 100 mladih ljudi proći će obuku stručnog usavršavanja, a po završenoj obuci dobiće grantove u vidu sredstava za rad. Predviđen je i rad sa širom romskom zajednicom u cilju njihovog boljeg uklapanja u društvo putem individualne i grupne podrške porodicama i radioničarskih aktivnosti. Pretpostavka je da će oni koji dobiju šansu da zarađuju za sebe i svoju porodicu, odustati od putovanja u zapadne zemlje radi traženja azila.\nKorisnici projekta su mladi Romi od 16 do 30 godina koji žive u dva romska naselja „Zemun polje“ i „Marija Bursać“ i dva naselja za socijalno stanovanje „Dr Ivan Ribar“ i „Kamendin“. Polovina korisnika biće žene. U toku projekta biće odabrano 100 korisnika za proces stručnog osposobljavanja u licenciranoj obrazovnoj instituciji u tri ciklusa od po tri meseca. Oni koji nemaju završenu osnovnu školu trebalo bi uporedo sa stručnom obukom da po ubrzanom procesu završavaju i osnovnu školu.


TERAZIJE PROGLAŠENE ZA KULTURNO-ISTORIJSKU CELINU GRADA: Stroga pravila gradnje u tom delu Beograda\nVUČIĆ OVAKO ODGOVORIO NA PROVOKACIJU: Da li biste priznali Kosovo da vam 35\t43\nteodora kostic\t 21.01.2020. 12:20h 12:43h\nI do sada su na ovom potezu u "srcu" glavnog grada važila stroga pravila gradnje, a odlukom Vlade Srbije, dodatno su označene parcele, spomenici, skulpture, objekti, odnosno način kako da se sačuva izgled Terazija.\nU dokumentu se po tačkama navodi šta je sve pod zaštitom države i nadležnih ustanova, a kaže se da su, na primer, dozvoljene intervencije u okviru parternog uređenja, poput ozelenjavanja, popločavanja i opremanje urbanim mobilijarom.\nKada je reč o uređenju Terazijske terase, sve intervencije moraju biti planirane na osnovu arhitektonsko-urbanističkog konkursa, a ova odluka stupa na snagu 25. januara.\n"Dozvoljene aktivnosti u prostoru moraju biti u funkciji očuvanja i unapređenja kvaliteta same lokacije i isticanja njenih vrednosti kao jednog od najznačajnijih segmenata prostorno kulturno-istorijske celine", navodi se u odluci Vlade Srbije.\nTakođe, kaže se da je potrebno izgled unutrašnjih dvorišta rešavati u zavisnosti od njihove namene, pojedinačno, a ističe se i značaj uređenja manjih neuređenih prostora u okviru javnih površina i zajedničkih dvorišta, takozvanih "urbanih džepova".\nZa svaku novu izgradnju u okviru ove prostorno kulturno-istorijske celine, odlukom se nalaže da se izradi Studija uticaja na kulturno nasleđe.\nZabranjuje se gradnja objekata trajnog ili privremenog karaktera koji svojom namenom, gabaritom, volumenom i oblikom mogu ugroziti ili narušiti autentičnost ambijenta Terazija, napominje se u vladinoj odluci.\nS druge strane, kada je reč o izgradnji javnih objekata i uređenju javnih prostora, obavezno je, ističe se, raspisivanje arhitektonsko-urbanističkog konkursa.\nObzirom da se u ovom delu centra Beograda nalazi niz zaštićenih objekata, nedležni moraju da za svaki pojedinačni slučaj postavljanja reklama na njih definišu i pravila, odnosno, ograničenja.\nNa prostoru Terazija nalaze se neki od najznačajnijih objekata koji imaju status kulturnog dobra glavnog grada Srbije, poput zgrade Starog i Novog dvora, Hotel Moskva, Palata Anker, Palata Atina, Igumanova palata, Palata Albanija, Zgrada druge ženske gimnazije...\nOBOREN REKORD! Beograd nikada nije video ovakvu zimu, a 19. JANUAR JE BIO PRELOMNI DATUM!\nVESIĆ O ZAGAĐENJU VAZDUHA U BEOGRADU: Individualna ložišta i automobili najveći zagađivači\nSTRAVIČNA SCENA NA ČUKARICI KOD CRKVE! Psa udario autobus, MOLIMO VLASNIKA DA SE HITNO JAVI! (FOTO)\nTerazijekulturno-istorijska celinazaštitaVlada Srbije


ISTORIJSKI DAN ZA GRČKU Prvi put za 8 godina više nisu u kreditima | Najnovije vesti - Srbija danas\n20.08.2018. • 13:09 Tanjug\nISTORIJSKI DAN ZA GRČKU Prvi put za 8 godina više nisu u kreditima\n"Danas slavimo kraj jako dugog i teškog putovanja"\nZa Grčku je danas istorijski dan jer se završava gotovo decenija spoljne finansijske pomoći.\n"Fijat" nastavio sa proizvodnjom: Radnici se vratili na trake u kragujevačkoj fabrici\nVlada predvođena levičarskom partijom Siriza uspela je da zaključi treći spasilački program, sprovedeći sve mere koje su zahtevali poverioci, uprkos ranijim sumnjama u pogledu mogućnosti te neiskusne stranke da uspe završi težak zadatak.\n- Danas slavimo kraj jako dugog i teškog putovanja - rekao je potpredsednik Evropske komisije Valdis Dombrovskis.\n- Ono što je sada važno je da nadogradimo ovo dostignuće držeći se dobrih fiskalnih i ekonomskih politika - dodao je on.\nMeđutim, neki analitičari tvrde da je ovo više "simbolični" trenutak i da još preostaje dostao posla kako bi se poboljšalo stanje u grčkoj ekonomiji.\n- I EU i Grci će pokušati da naprave pozitivan zaokret na kraju programa pomoći, ali je malo razloga za slavlje - kaže evropski analitičar iz istraživačke kompanije TS Lombard, Konstantin Frejzer.\nŠta izlazak iz programa pomoći zaista i znači za Atinu? To znači da će, počev od danas, Grčka biti samofinansirajuća zemlja, odnosno više neće dobijati redovne finansijske tranše od evropskih kreditora.\nKao rezultat toga, kada god Atina proceni da je potrebno, Grčka će moći da iskoristi finansijska tržišta za finansiranje svojih aktivnosti - baš kao i svaka druga zemlja u relativno zdravoj ekonomskoj situaciji.\nGrčka je 2010. godine prvi put zatražila finansijsku pomoć, kada je državni dug dostigao toliko visok nivo da investitori više nisu bili voljni da nastave da finansiraju Atinu.\nOd tada, Grčka se oslanjala na evropske kreditore i Međunarodni monetarni fond (MMF) da bi mogla da pokriva svoje finansijske potrebe.\nFinansijsku krizu zakomplikovao je i niz političkih događaja, među kojima je i istorijski spor između bivšeg grčkog ministra finansija Janisa Varufakisa i drugih ministara finansija iz ostatka evrozone.\nPosle gotovo decenije ekonomske krize i oko 260 milijardi evra pozajmljenih od poverilaca, zvanična Atina se izgleda vraća na staze rasta, a evropske institucije su zadovoljne što će zvanično okrenuti stranicu o finansijskoj krizi koja je ozbiljno ugrozila ekonomiju evropskog kontinenta.\nU 2017. godini, grčka privreda je registrovala pozitivnu stopu rasta od 1,4 odsto, posle pada od 0,2 odsto iz prethodne godine.\nPrema procenama Evropske komisije, Grčka bi ove godine trebalo da poraste po stopi od 1,9 odsto, koja bi naredne godine ubrzala na 2,3 odsto.\nSJAJNE VESTI: IT sektor doneo Srbiji milijardu evra, rezultati prepoznati širom sveta\nTagovi: Grčka, Ekonomija, Kriza, kredit


Uređen prostor na mestu starog rasadnika u Novom Sadu\nTanjug 16. avgusta 2021. 10:49\nNOVI SAD – Gradonačelnik Novog Sada Miloš Vučević obišao je danas lokalitet gde je završena prva faza radova na izgradnji saobraćajnih površina sa pratećom infrastrukturom na prostoru nekadašnjeg rasadnika JKP „Gradsko zelenilo“.\nRadovi su obuhvatili izgradnju saobraćajnice sa istočne strane lokaliteta u dužini od 400 metara, a pored kolovoza, na predmetnoj lokaciji izgrađena su 203 nova parking mesta, od kojih je sedam namenjeno osobama sa invaliditetom.\nTakođe su izgrađene pešačke staze sa obe strane u dužini od 800 metara, kao i 400 metara dugačka biciklistička staza.\nRadovi su obuhvatili i izgradnju vodovoda i kanalizacije.\n„Ovaj deo grada izgleda sada potpuno drugačije. Spojeni su Novo naselje i Veternik s Futoškim putem i sa ove strane. Ovo je bilo potpuno nepristupačno, na žalost često i zaparloženo“, rekao je Vučević.\nOn je naveo da je investicija vredna 192,5 miliona dinara sa puno parking mesta, biciklističkom stazom, trotoarom, najmodernijom rasvetom.\n„Kompletno je proširena komunalna infrastruktura i ispod zemlje i nad zemljom. Ne stajemo sa razvojem ove lokacije, čeka nas veliki posao. Projektom je predviđeno i više od 5.500 kvadratnih metara novih zelenih površina“, rekao je Vučević.\nGradonačelnik Novog Sada dodao da Grad ima veliki broj inicijativa da heroji sa Košara dobiju ulicu u Novom Sadu i da bi on lično želeo da to bude u ovom novom sređenom delu grada i da se nada da će odbornici Skupštine grada to izglasati.


Boljim informisanjem građana do bezbjednije hrane - EUIC Podgorica\nPODGORICA, 16. maj 2017. – U okviru projekta „Jačanje kapaciteta potrošačkih NVO u Crnoj Gori u oblasti bezbjednosti i kvaliteta hrane“ koji sprovodi Centar za zaštitu potrošača (CEZAP), a finansira Evropska unija, urađene su četiri specijalizovane brošure: Aditivi u hrani, Alergeni u hrani, Deklarisanje prehrambenih proizvoda i Genetički modifikovani organizmi.\nBrošure će u nastavku projekta biti distribuirane građanima na javnim događajima u centralnoj regiji i na sjeveru države.\nIz CEZAP-a su najavili da će, u okviru projekta, uraditi priručnik za potrošače koji će obuhvatiti sve zakone i uredbe vezane za oblast bezbjednosti hrane, kao i korisne kontakte i linkove na kojima se potrošači mogu informisati.\nAsistentkinja na projektu, Jelena Tomović, kazala je da je kreirana onlajn platforma na kojoj potrošači mogu podijeliti primjere obmanjujućeg oglašavanja, kao i da na njihovom sajtu www.cezap.org potrošači mogu dobiti informacije i savjete, šemu za rješavanje žalbi, a da ta organizacija pruža i praktičnu pomoć u pripremi žalbi i upita.\nNjihova istraživanja su pokazala da je potrebno raditi više u toj oblasti, kako bi se stanje unaprijedilo. U tu svrhu CEZAP je izradio vodič koji je upućen svim nadležnim institucijama kako bi dale svoje predloge, komentare i sugestije šta treba poboljšati u oblasti bezbjednosti hrane.


U pismu ministru unutrašnjih poslova Kipra Nicosu Nourisu, poverenica Saveta Evrope za ljudska prava Dunja Mijatović poziva kiparske vlasti da obezbede sprovođenje nezavisnih i efikasnih istraga u Republici Kipar u vezi sa navodima o vraćanjima i zlostavljanju migranata od strane pripadnika snaga bezbednosti, uključujući osobe kojima je možda trebala međunarodna zaštita.\nPoverenica Mijatović je takođe pozvala kiparske vlasti da uslove u prihvatnim objektima za tražioce azila i migrante usklade sa važećim standardima ljudskih prava i da im obezbede efikasan pristup svim potrebnim uslugama.\nPismo Poverenika za ljudska prava ministru unutrašnjih poslova upućeno je 10. marta i navodi konkretna kršenja, pozivajući kiparske vlasti da dozvole nezavisnu istragu po pitanju ilegalnih imigranata. Dunja Mijatović u svom pismu navodi da je primila niz „izveštaja koji ukazuju na to da je brodovima koji prevoze migrante, uključujući osobe kojima je možda potrebna međunarodna zaštita, sprečeno iskrcavanje na Kipru i po kratkom postupku su vraćeni, ponekad nasilno, bez ikakve mogućnosti da njihovi putnici dođu do postupka dobijanja azila“.\nDunja Mijatović upozorava ministra unutrašnjih poslova Nicosa Nourisa da „kada se osobe na granici vrate bez pojedinačne identifikacije ili postupka, države članice (Evropskog saveta) ne mogu utvrditi da li ih možda vraćaju uz kršenje ljudskih prava“.\nPrema Povereniku, „Ovo može dovesti do kršenja člana 3. Evropske konvencije o ljudskim pravima (ECHR) i Konvencije UN o izbeglicama. Štaviše, kolektivno proterivanje migranata zabranjeno je članom 4. Protokola 4 uz ECHR i kao takvo, ne može se tolerisati.“\nOna poziva kiparske vlasti da dozvole da se „sprovode nezavisne i efikasne istrage zbog navoda o vraćanju i zlostavljanju od strane pripadnika snaga bezbednosti u kontekstu takvih operacija“.\nU svom pismu, evropski komesar primećuje dodatne primedbe i ponavlja predloge kojih se kiparske vlasti moraju pridržavati. Predlozi uključuju mere za rešavanje prenatrpanosti u zonama za prihvat imigranata.\nU odgovoru na pismo od 16. marta 2021. godine, kiparski ministar unutrašnjih poslova se poziva na niz događaja koji su se dogodili u prošlosti i na postupke kiparskih vlasti. Pitanje koje je pokrenuo komesar Saveta Evrope za ljudska prava tiče se readmisije brodova koji prevoze ilegalne imigrante iz Libana.\nPrema pismu ministra unutrašnjih poslova, reč je o incidentima koji su se dogodili početkom septembra 2020. godine i odnosili su se na 10 čamaca koji su plovili iz Libana na Kipar. Prema Nicosu Nourisu, kiparske vlasti stupile su u kontakt sa libanskim vlastima i 6 od 10 brodova koji prevoze libanske državljane trebalo je da budu vraćeni u Liban. Napominje da je u ovim slučajevima Kipar uzeo u obzir i poštovao odredbe relevantnog EU i međunarodnog prava, navodeći da su kiparske vlasti sprečile ilegalan ulazak na Kipar libanskih migranata koji nisu zatražili međunarodnu zaštitu i uspeli da ih sa sigurnošću vrate u Libanon. Od 347 ljudi na brodu, napominje ministar, 24 su se iskrcala jer su tražili međunarodnu zaštitu.\nU svom odgovoru, Nicos Nouris se takođe poziva na druga pitanja koja je ranije pokrenuo Poverenik za ljudska prava Saveta Evrope. / ibna\nVjosa Osmani: Cilj je videti Republiku Kosovo kao živu demokratiju!”\nBiH: Izjava ruske ambasade u BiH o težnji članstva BiH ka NATO-u izazvala ogorčene reakcije\nCrna Gora: Pokret URA traži referendum o istraživanju nafte i plilna


SEPTEMBRA KONKURS ZA IDEJNO REŠENJE SPOMENIKA ZORANU ĐINĐIĆU | Info centrala\nNaslovna Društvo SEPTEMBRA KONKURS ZA IDEJNO REŠENJE SPOMENIKA ZORANU ĐINĐIĆU\nSEPTEMBRA KONKURS ZA IDEJNO REŠENJE SPOMENIKA ZORANU ĐINĐIĆU\nDo kraja septembra biće raspisan međunarodni konkurs za spomenik Zoranu Đinđiću, na osnovu kojeg bi najkasnije do kraja februara 2017. godine bila doneta odluka o njegovom izgledu, odlučeno je danas na konstitutivnoj sednici Odbora za podizanje spomenika ubijenom premijeru Srbije.\nKonkurs će imati tri celine – pravno-istorijsku, umetničku i urbanističku, a članovi Komisije će do 1. septembra raditi na njegovoj pripremi.\nPrihvaćen je i predlog da se, kada Odbor bude napravio uži izbor, uključi i javnost, tako što će se građanima omogućiti da glasajući za jedno od rešenja.\nKomisija je odlučila da konkurs za spomenik bude javni i međunarodni i izrazila nadu da će na njemu učestvovati veliki broj vajara, kako bi spomenik Đinđiću odražavao ono što je on značio za srpsko društvo, prenela je Gradska služba za informisanje.\nPrethodni tekstZANIMLJIVOSTI O PREDSEDNICIMA SAD\nSledeći tekstEVRO DANAS 123,5


Alkoholizam kod mladih Istaknut\nMark Šagal - Alkoholičar\nEtiologija alkoholizma nije jasno određena, kao ni veza između adolescentnog pijenja i alkoholizma. Zbog toga se najčešće navode tri etiološka faktora nastajanja alkoholizma: čovek, alkohol i sredina.\nNajčešće spominjani faktor u procesu započinjanja pijenja i nastanka alkoholizma kod mladih je sredina. Pored šire socijalne sredine (škola, drugovi), poseban značaj ima porodica u kojoj odrasta mlad čovek. Često je u pitanju nekompletna porodica, nastala iz bilo kog razloga - bilo da je u pitanju razvod, smrt jednog od članova, uslovi rada i slično. Istraživanja pokazuju da mladi koji žive u porodicama u kojima ima ili je bilo čestih problema zbog pijenja roditelja, dva-tri puta češće piju alkohol nego mladi koji nisu živeli u alkoholičarskim porodicama. Mladi koji su živeli ili žive u porodicama u kojima je bilo svađa znatno više upotrebljavaju alkohol nego mladi koji su iskusili život u porodičnoj harmoniji. Većina mladih koji imaju problem sa alkoholom imala je ili ima kompleksne probleme u porodici koji uključuje zlostavljanje, nedovoljnu komunikaciju i otuđenost.\nU razvoju alkoholne bolesti uopšte, a kod mladih posebno, važno je u kom se životnom dobu stiče prvo iskustvo sa alkoholom, odnosno prvi kontakt sa pićem. Socijalno-kulturni obrasci u pojedinim sredinama igraju značajnu ulogu u nastanku i razvoju alkoholizma kod mladih.\nPrvi kontakt sa alkoholom, ali i prvo opijanje adolescenata najčešće se odigrava u društvu. Doba adolescencije donosi želju mladih za samopotvrđivanjem i izgradnjom stavova. Mladi, posebno u ovom periodu, teže da pripadaju određenim grupama, obično grupama svojih vršnjaka, unutar kojih rešavaju svoje nesigurnosti, dileme, strahove i ostale probleme. Tako je i eksperimentisanje sa alkoholom često podstaknuto radoznalošću, željom za dokazivanjem, pritiskom okoline, društva.\nMladi alkoholičari počinju da piju u društvu, i nastavljaju da piju u društvu, odnosno, kako oni to kažu, "zbog društva". Društvo se najčešće spominje i kao faktor koji mlade "navodi" da piju. Za razliku od "odraslih" alkoholičara, "solo-drinkeri", odnosno solističko pijenje se veoma retko sreće u ovom životnom dobu. Učestalije i redovnije pijenje mladih, koje izaziva želja da se iskusi delovanje alkohola, koja se doživljavaju kao pozitivna, otvara put "problematičnom pijenju".\nIstraživanja pokazuju da u najvećem broju slučajeva pijenje ima socijalnu funkciju, ali i funkciju psihičke relaksacije. Mladi najčešće piju jer smatraju da će im alkohol poboljšati raspoloženje ili ih opustiti. Drugi motiv je druženje.\nMladi se obično prvo upoznaju sa alkoholom kod kuće ili u prisustvu roditelja. Porodica najčešće prihvata prva opijanja mladih kao fenomene sazrevanja, kao normalnu fazu u odrastanju adolescenta u savremenom društvu. Često porodica i kasnija opijanja doživljava kao "mladost-ludost". Stav okoline, kao i porodice mladog alkoholičara je veoma tolerantan u odnosu na njegovo pijenje i opijanje. Porodica mladog alkoholičara dugo ne prepoznaje. Tek kada pijenje počne da izaziva ozbiljne teškoće, da ozbiljno ometa funkcionisanje porodice, traže se mogućnosti za rešavanje problema.\nŠtetne posledice konzumiranja alkohola među mladima su najčešće akutno trovanje, nesreće, nasilje i kriminal. Nesumnjivo je utvrđeno i da se upotrebom alkohola u adolescentnom dobu oštećuje normalan razvoj ličnosti i sazrevanja. Postepeno se ponašanje pod uticajem alkohola usvaja kao opšti obrazac ponašanja i u treznom stanju, što može da dovede do poremećenog ponašanja i, naravno, psihopatije u kasnijem životu.\nViše iz ove kategorije « Karl Marks - Porez kao izvor života birokratije\tNezaposlenost kao pošast ili kao sudbina »\nVi ste ovde: Home Društvo Alkoholizam kod mladih


Hadžidedić: Hrvatska je faktor nestabilnosti, Vučić napravio zaokret - European Western Balkans\nSARAJEVO – Ne treba mnogo očekivati od najavljenih, odvojenih poseta predsednika Aleksandra Vučića i Kolinde Grabar Kitarović Sarajevu, ocenjuje sarajevski profesor Zlatko Hadžidedić, koji, inače, smatra da Hrvatska deluje kao faktor nestabilnosti u regionu.\nPrema njegovim rečima, ni Srbija, ni Hrvatska nisu, kako tvrde, prijatelji BiH, već samo gledaju svoje interese.\n“Trenutni interes Srbije je da deluje prema EU. BiH nažalost ima gori položaj od Srbije koja uvek ima artikulisanu spoljnu politiku. Srbija igra veštu igru podizanja cene samoj sebi i ona je ponovo u centru, kada su evropske integracije u pitanju”, ocenio je Hadžidedić.\nHadzidedić ističe da je Vučić napravio zaokret u politici u odnosu na bivšeg srpskog predsednika Tomislava Nikolića, koji se trudio da pokaže kako ga podržava Rusija, što je, smatra on, vrlo upitno.\n“Vučić jasno pokazuje proevropsku orijentaciju, on je pod očiglednim uticajem njemačke vlade i to je novi element na ovim prostorima”, rekao je Hadžidedić za sarajevsku N1 televiziju.\nHadžidedić ističe da bi taj nemački uticaj mogao doneti mnogo konstruktivniju politiku za BiH, ali i region.\n“Nemačka je uvek bila ta kojoj je cilj bio stabilnost regiona za razliku od Britanije. Strateški cilj Britanije i pojedine američke administracije bila je podela BiH, Makedonije i permanentna nestabilnost Balkana”, rekao je Hadžidedić.\nOn takođe ističe da Vučić i predsednik RS Milorad Dodik “nisu na istim stranama”.\n“Vučić i Dodik strateški se ne nalaze na istoj strani. Dodik će pomoću populizma velikosrpske ideje pokušati da uvuče Vučića u nekakve svoje kalkulacije. Mislim da Dodik ima slabije karte i dugoročno gledajući on je u silaznoj putanji i traži nešto kako bi destabilizovao situaciju i očuvao sebe”, naveo je Hadžidedić.\nAleksandar VučićBosna i HercegovinaHrvatskaKolinda Grabar KitarovićMilorad DodikRepublika SrpskaSrbija


Ministar policije povukao Nacrt zakona o unutrašnjim poslovima! | Sremska Mitrovica - Info\nMinistar unutrašnjih poslova Srbije Aleksandar Vulin izjavio je da je povučen Nacrt zakona o unutrašnjim poslovima.\nOva odluka dolazi samo dan nakon što je Marinika Tepić, potpredsednica Stranke slobode i pravde, saopštila da će se novim Nacrtom zakona „dehumanizovati policija“, dok će se, kako je navela, „Vučiću ostvariti san, budući da će biti legalizovana kriminalizacija policije, parapolicija, kao i nepotizam unutar MUP-a“.\nDanas je doneta odluka da problematični Nacrt zakona, a u obrazloženju ove odluke, Vulin je naveo:\n– Kamere koje su London učinile bezbednim napadnute su u Beogradu, ono što je dobro za građane EU označeno je kao represija za građane Srbije. Obaveštajnim radom došli smo do informacija da je nekoliko stranih zapadnih obaveštajnih službi preko svoje agenturne mreže u medijima, nevladinim organizacijama i političkim partijama izvršilo medijsku pripremu za organizaciju nasilnih protesta koji za cilj imaju destabilizaciju Srbije. Njima srpske glave nisu bitne i spremni su da ih bacaju u besmislenim sukobima – naveo je Vulin, a onda i dodao:\n– Sagledavajući sve činjenice, predsednik Vučić me je zamolio da Nacrt zakona o unutrašnjim poslovima povučem iz procedure. Predsednička se ne poriče, i ja ću to uraditi. Ovo je moj lični poraz i ja ću snositi njegove posledice, ali i ovim putem želim da upoznam javnost da ću nastaviti da se borim za bezbednu Srbiju uprkos agentima i njihovim finansijerima. Nacrt zakona o unutrašnjim poslovima je povučen, moraćete potražiti neki drugi razlog za krv na ulicama Beograda.\n– 2014. godine, Zakon o radu koji je promenio Srbiju, dočekan je demonstracijama i pretnjama pobunom. Obavezno ostavljanje otisaka prstiju bilo je napadano kao kršenje sloboda i označeno kao policijska represija – dodao je Vulin.\n– Borbom protiv svega novog u sektoru bezbednosti, ubice i lopovi će biti malo sigurniji, a policija i građani mnogo nesigurniji.\nRelated Items:Featured2, ministar policije, nacrt zakona, vulin


Janković: Još ne možemo ni da počnemo da govorimo o jenjavanju epidemije - Glas Zaječara\nHome Društvo Janković: Još ne možemo ni da počnemo da govorimo o jenjavanju epidemije\nImunolog i član Kriznog štaba Srdja Janković izjavio je danas da se epidemiološka situacija u Srbiji nije popravila toliko da „možemo da počnemo da govorimo o jenjavanju epidemije“.\nOsnovne mere protiv korone su najbitnije, kako je rekao za Radio-televiziju Srbije, a vakcina će samo da „pripomogne“.\nJanković je kazao da svaka vakcina koja je registrovana i delotvorna, može da se primenjuje. „U Srbiji su trenutno dostupne dve vakcine protiv korone Fajzer i Spitnjik V, tako da će gradjani moći da biraju koju vakcinu žele da prime“, objasnio je on.\nRazmak izmedju dve doze je minimum tri nedelje, jer je važno da organizam dva puta primi informaciju o tom antigenu, dodao je.\nNaredni tekstLončar: Vakcinu protiv koronavirusa do sada primilo više od 7.000 ljudi


Čavara zahvalio EUFOR-u na pomoći koju pruža BiH kroz različite projekte - www.vecernji.ba\nČavara primio Dorfera\nČavara zahvalio EUFOR-u na pomoći koju pruža BiH kroz različite projekte\n23. svibnja 2018. u 16:31 0 komentara 33 prikaza\nPredsjednik Federacije BiH Marinko Čavara primio je u nastupni posjet komandanta EUFOR-a general-bojnika Martina Dorfera.\nPrilikom posjeta razgovarano je o aktualnim političkim i sigurnosnim pitanjima u Federaciji BiH i BiH, s posebnim osvrtom na izmjene Izbornog zakona i problem migranata u BiH.\nGeneral-bojnik Dorfer kazao je kako će, sukladno svom mandatu, odgovorno obavljati svoju dužnost, sa ciljem održavanja stabilnog i sigurnog okruženja u Federaciji BiH i BiH. Također, potvrdio je potporu EUFOR-a Federaciji BiH i BiH na putu prema članstvu u Europskoj uniji i NATO savezu.\nPredsjednik Federacije BiH Marinko Čavara zahvalio je EUFOR-u na pomoći koju pruža BiH kroz različite projekte, istaknuvši kao misija EUFOR-a u BiH pridonosi očuvanju mira i stabilnosti u BiH te komandantu Dorferu poželio uspješan mandat u BiH.\nTakođer, istaknuo je kako problemu migranata treba pristupiti s posebnom pažnjom, obzirom da BiH nije dovoljno ekonomski i institucionalno snažna država za rješavanje humanitarnih prava migranata, niti, sa sigurnosnog aspekta, dovoljno stabilna da bi se suočila sa tim problemom.\nŠto se tiče Izbornog zakona, kazao je kako se oko provođenja odluke Ustavnog suda ne smije tražiti kompromis, nego se u potpunosti treba provesti, odnosno izborima omogućiti svakom konstituvnom narodu da bira svoje predstavnike.